
Segun Prome Minister ,; Evelyn Wever-Croes 

Gobierno no tin ‘arte ni parte’ den caso Avestruz 


B HHP« 



ORANJESTAD - Pa Wever-Croes, e entrada blico (OM) a haci siman 
Prome Minister, Evelyn hudicial cu Ministerio Pu- pasa den cuadro di e caso 


Avestruz, a cay manera un 
sorpresa. Ademas el a des- 
carta cu como gobierno 
nan no tin ’arte ni parte’ 
den e investigacion aki. 

Wever-Croes a bisa cu a pesar 
cu hopi tempo, desde cu e ta- 
bata den oposicion, nan ta bin 
papiando di iregularidad di 
otorgamento di tereno, hopi 
hende no a kere cu un entra- 
da hudicial lo a pasa mas. E ta 
haya cu esey ta e importancia 
ora bo ta duna husticia su es- 
pacio pa husticia funciona. 

Pero tambe e ta un señal bon 
cla cu Aruba no kier e tipo 
di scandal y corupcion mas. 
"Corupcion ta perpetua po- 
bresa," el a bisa. Ya cu pa me- 
dio di corupcion un grupito 
ta keda rico y e grupo grandi 
ta keda pober, el a expresa 
durante un conferencia di 
prensa ayera. 

Como minister encarga cu 
integridad, premier Wever- 
Croes ta lamenta cu Aruba su 
nomber ta cay den luz negati- 
vo pa caso di corupcion. Pero 


di otro banda e ta orguyoso 
cu como pais ta wordo inves- 
tiga caso di corupcion. 'Y sin 
miedo nos ta atende cu esun- 
nan cu por ta responsabel" el 
a bisa 

E1 a declara cu esaki ta e di dos 
caso di corupcion grandi cu 
ta wordo investiga. E prome 
tin di haber cu ex minister 
Paul Croes den e gabinete 
anterior, kende a yega di haya 
un condena, y awor su caso ta 
den apelacion. Y actualmente 
un caso di investigacion ta tu- 
mando luga riba ex minister 
Benny Sevinger kende tambe 
tabata miembro di e gabinete 
anterior. 

E1 a cualifica corupcion como 
un cancer den bo sociedad. 
P'esey nan a bin cu un vision 
pa implementa integridad cu 
e mandatario a tilde di 'bas- 
tante ambicioso.' Den cuadro 
di esaki gobierno di Aruba tin 
pensa ratifica e aplicacion di 
e tratado contra corupcion di 
Nacionnan Uni. 


Minister Otmar Oduber: 

Personal di DIP no mester tin miedo di digitalisacion 


ORANJESTAD - E luna 
aki a cuminsa oficial- 
mente cu e proceso di 
introduccion di e plata- 
forma digital den Depar- 
tamento di Infrastructura 
y Planificacion (DIP). 

Segun Minister di Infrastruc- 
tura, Otmar Oduber, e cam- 
bio aki ta trece un reto cune, 
pero e ta cuestion di mentali- 
dad pa nan por custumbra cu 
e cambio aki di documento 
fisico pa digital. Pero e ta 
sigur cu e cambio di mentali- 
dad aki ta bay cana hopi bon 
den e dianan nos dilanti. 

"Na fmal di dia e servicio pa 
comunidad ta loke nos kier 
mehora," el a bisa. E1 a bisa 
cu e inversion tabata menos 
cu 1 miyon florin, ya cu den 
pasado inversion a wordo 
haci riba e parti di ekipo cu 
a facilita cu e inversion a bira 
mucho menos di loke nor- 
malmente ta. 

Oduber a indica cu apenas 
e proceso di digitalisacion 
ta canando. E ta practica- 
mente un proyecto piloto pa 
e e-government cu Gabinete 
Wever-Croes kier introduci 
den aparato gubernamental. 
Actualmente e digitalisacion 


di DIP ta internamente. Pero 
pa luna di december DIP tin 
plania di brinda su servicio 
externamente pa comunidad 
por diligencia cualkier solici- 
tud di forma digital. 

Oduber a sigura cu eficiencia 
ta bay ta hopi mas grandi di 
loke e ta na e momento aki, 
y esaki lo wordo refleha den 
productividad. Tin cierto 
preocupacion cu e digitali- 
sacion aki lo trece cu ne cu 
lo tin hendenan cu no lo tin 
nada mas pa haci. Pero e man- 
datario a bisa cu gobierno tin 
otro tareanan, y niun hende 
mester ta nervioso, ya cu en 
bes cu gobierno ta bay tuma 
hende nobo den servicio, nan 
ta duna capacitacion na nan 
personal pa nan por bay haci 
otro tareanan importante pa 
gobierno. 

Segun e mandatario, den e 
proceso aki e director di de- 
partamento por tin un bi- 
sta general entre otro, unda 
e documento digital a keda 
drumi mucho hopi. E ta haci 
e proceso aki mas diligente, 
ya cu e sistema mes ta pone 
pa traha 5 dia riba e docu- 
mento y despues di e termino 
aki e sistema mes ta manda 
un señal, unda bo ta haya 5 


dia mas, y si periodo di 10 dia 
e ta saca un bandera cora cu ta 
bay pa e director tambe. 

Esaki ta haci cu e director por 
tin un bista di e situacion y 


dicon a surgi y e ta dicidi si 
ta duna e persona mas tempo 
si of no. Óf pone den man di 
otro persona cu por atende cu 
ne mas miho. Pero no solo e 
director, sino e mesun minis- 


ter tambe por tin acceso pa sa 
e cantidad di documento cu 
ta up date of cuanto di nan ta 
stanca. Pues esaki lo permiti 
pa maneha e departamento 
aki di un forma mas eficiente. 

Entrevista cu dr. Jaime Falconi 

Cos a calma; tur cos ta OK na Hospital 



ORANJESTAD - Despues 
di algun dia di turbulen- 
cia fuerte recientemente, 
ta parce cu atrobe tur cos 
a calma na hospital. Esey 
di berdad ta asina? O bao 
di superficie e candela 
ta warda pa lanta atrobe, 
na e proximo ocasion? 
Bon Dia Aruba tabatin 
un entrevista cu dr. Jaime 
Falcono, conocido medico 
specialista y pa un tempo 
tambe director di Hospi- 
tal Horacio Oduber. 

Actualmente ‘pensiona’ pero 
hopi activo ainda, cu entre 
otro un Facebookpage hopi 
bishita, Bon Dia tabata inte- 
resa den su opinion con e ta 
mira e ultimo acontecimen- 
tonan. 

JF: “Ta dificil pa cualkier per- 
sona bisa cu cos ta bayendo 
bon, y e instancianan envolvi 
ta coopera bon cu otro. Nos 
por a tende comentario di 
SOGA cu a indica cu desde 
2014 tabata sinta tur siman 
cu otro na mesa pa discuti e 
problemanan cu tabatin, rel- 
aciona cu e tarea no facil pa 
opera un hospital mientras ta 
haci renobacion plus un parti 
nobo. No tin hopi hende cu 
tin e experiencia amplio den 
construccion di un hospi- 
tal na Aruba y ey ta unda cu 
hospital mester a forma un 
team di trahador di hospital 
pa prepara y yuda mitiga e 
problemanan cu por a surgi 
den construccion. Un tarea 
cu su retonan grandi. Mi a 
comprende cu e incidente re- 
ciente di e lekkage parce di ta 
ocasiona pa falta di manteni- 
mento riba e sistema di afwa- 
tering, pero hospital so ta re- 
sponsable? Segun declaracion 
di presidente di sindicato ta- 
batin tambe deficiencia den 
e parti nobo. Ta vale la pena 


menciona cu por ta no a tene 
cuenta te awe cu e situacion 
dificil cu Hospital tin cu awa 
desde su inicio. Awa a yobe 
den e dianan aki y kico bo ta 
mira? Un plas enorme di awa 
para pazuid di hospital cu tur 
su consecuencia pa sangura, 
etc. E problema ta cu a traha 
e hospital den un tereno no 
apto, esta den un antiguo 
saliña. Esey ta haci cu semper 
saca awa hiba otro lugar ta 
keda un desafio. Esey tabata 
e problema cu a keda señala 
atrobe tempo cu a tuma e de- 
cision pa renoba y amplia na e 
mesun lugar aki.” 

Pregunta BDA: Pero ta asina 
dificil pa stipula responsabi- 
lidad di cada ken den esaki; 
hospital di un banda como 
inquilino y SOGA como 
propietario? 

JF: “Manera bisa caba, nan a 
sinta cinco aña tur siman y no 
por a yega na un cooperacion 
efectivo. Esaki a bira obvio 
despues cu e problema cu e 
inundacion a resulta den un 
Tlame game’ y no un muestra 
di cooperacion. Lo por con- 
clui e ora cu lo mester a reina 
un ambiente di desconfiansa. 
Mi ta puntra mi mes si retiro 
di Theo de Kool, e director 
fmanciero, lo por a hunga un 
rol den esaki. De Kool tabata 
un persona cauteloso y hopi 
critico, cualidadnan necesario 
den e tipo di proyecto aki. Por 
ta cu despues di su salida co- 
municacion y coordinacion 
a bay atras, unda ta parce cu 
ta reacciona solamente riba 
incidente segun nan ta tuma 
lugar. 

Pero tin otronan cu tambe 
tin responsabilidad den esaki. 
Nos ta tende di SOGA atrobe 
cu ultimo dos luna no taba- 
tin reunion di coordinacion 


pasobra e representante di 
gobierno no a aparece. Otro 
indicacion cu e maneho gen- 
eral no tabatin prioridad y na 
unda tur ta mustra dede riba 
otro y ningun ta asumi nan 
responsabilidad. Loke ta keda 
falta ta e experticio specialisa 
cu mester pa duna guia na 
un proyecto asina complica 
manera esaki. 

BDA: Ban trata otro tema 
awor. Unda hospital mester 
bay? Ta bisa cu tin menos 
cama, mientras Aruba ta cre- 
ciendo den poblacion, loke 
ta causa bastante comentario 
negativo si no tin splicacion; 
pero nos tin solucion? 

JF: Ban analisa e situacion di 


varios aña atras, cu no a haya 
solucion ainda. Laga mi duna 
un ehemplo. Mi a comprende 
cu sigur 70% di e pacientnan 
tin 65 aña o mas. No ta parce 
mi ilogico si nos tene cuenta 
cu embehecimento na Aruba 
ta tuma lugar na un forma 
acelera y e estado di salud di 
nos pueblo ta laga hopi di 
desea. Si e cuido geriatrico 
na hospital sigui aumenta, 
esey lo significa cu lo sobra 
poco lugar pa atende e resto 
di adulto cu tambe mester di 
cuido. 

Un posible solucion ta au- 
menta e facilidadnan diag- 
nostico. Tecnologia nobo ta 
haci posible pa bo trata mas 
pacient ‘polikhnisch’ na lugar 


di interna nan den hospital. 
Bo mester inverti den un 
Eerste Hulp y departamento 
diagnostico (funtiekamers) 
bon ekipa cu e tecnologia 
y personal specialisa pa bo 
por haci e cambio ey. Esey ta 
yuda bo baha gasto a lo largo 
y ta duna bo e posibilidad pa 
reserva capacidad di cama pa 
esnan cu realmente mester di 
internacion y e cuido core- 
spondiente. Solamente asina 
bo ta evita cu mester hopi 
mas cama den Hospital. 

Loke ta falta na Hospital, y 
no awor so, ta e diligencia 
pa tuma decision y ehecuta 
esakinan tambe. Si no haci 
esaki, no tin resultado y e gas- 
tonan ta sigui crece. 

Mester di data y cifra den caso nobo di cancer 

Cancer di pecho y di prostaat mas comun den nos region 


ORANJESTAD - Cancer 
ta e causa number dos di 
morto na Aruba. Sinem- 
bargo, pa locual ta trata 
registro y cantidad di per- 
sona cu tin e malesa, no 
tin ainda. Departamento 
di Salud Publico hunto cu 
departamento di Merca 


y Trinidad & Tobago kier 
pa cuminsa cu registro 
na Aruba, pa asina tin un 
miho control. 

Dokter Glennis Andall- 
Brereton di CARPHA (Ca- 
ribbean Public Heatlh Agen- 
cy) a duna di conoce cu nan 


base ta na Trinidad & Tobago 
y a bin Aruba pa duna sosten 
na Departamento di Salud 
Publico (DVG) pa duna ini- 
ciativa pa implementa un 
registro nacional di persona 
cu tin cancer na Aruba. 

Andall-Brereton a bisa cu e 


tema di cancer ta un carga 
grandi na henter e Caribe. 
Segun e ta bisa, cancer ta e di 
dos causa di morto. Sinem- 
bargo den Caribe no por tin 
bon data y cifra di caso nobo 
den e poblacion. 

Di e forma cu bin cu regis- 
tro, e data lo yuda pa tin in- 
formacion di cuanto persona 
tin cancer na Aruba. Andall- 
Brereton ta amplia bisando 
cu asina ta mehora e servicio 
y provee e pashent di cancer 
un plan pa implementa pro- 
grama, y ademas screening pa 
yuda e parti di prevencion di 
e malesa na Aruba. 

Andall-Brereton a bisa cu 
nan a tene varios reunion cu 
stakeholders manera hospi- 
tal, grupo di sosten di cancer, 
seguro nacional y e sosten di 
tur hende na Aruba, den cual 
nan a haya e registro un nece- 
sidad y bon idea pa e isla. 

“Tur hende ta compromete 
pa haci e registro posibel y 
nos lo continua pa yuda y 
sigui duna sosten. E sosten 
cu DVG ta sigui provee ta pa 
duna guia y implementa un 
data basa riba poblacion cu 
cancer”, el a expresa. 

Den CARPHA nan tin un 
excelente maneho di salud 
cu lo provee data. E1 a bisa cu 
nan ta tin pensa e sistema cu 
nan mes tin, cual ta esun mas 
facil pa implementa na Aruba 
y lo ta un beneficio pa comu- 
nidad si bin cu registro asina. 

E proposito di e agencia ta pa 
sigui duna sosten, no sola- 
mente na Aruba, pero den 
Caribe pa tur i por imple- 
menta un registro. Ademas di 
nan pais, nan agencia ta yuda 
24 pais den Caribe. “Nos ta 
basa na Trinidad & Tobago, 
pero nos no ta gobierno. 
Sinembargo ta traha cu dife- 
rente pais den Caribe, pero 
e punto importante ta pa tin 
data di cancer, algo cu mester 
mehoracion na mayoria di 
pais cu tin den Caribe. Locu- 
al nos ta haciendo na Aruba, 
nos a yega di haci na otro pais 
den Caribe”, el a bisa 

Betsy Kohler, Director Ehec- 
utivo di NAACCR (North 
American Association of 
Central Cancer Registries) a 
splica cu a ta satisfecho cu in- 
formacion cu a wak na Aruba. 
Nan a wak cu esaki ta avansa 
y tin informacion cu ta esen- 
cial pa provee informacion 
den un manera sistematico di 
e situacion di cancer den Ca- 


ribe y Aruba ‘en particular’. 

“Mi ta kere cu Aruba a com- 
pila e informacion di un 
manera significante, mescos 
ta haci’e den otro parti di 
mundo. Lo ta bon pa com- 
para den un investigacion 
den epidemiologia di cancer 
na Aruba”, Kohler a bisa. 


Tambe si bin cu registro lo 
por duna cuenta si cancer ta 
wordo trata bon na Aruba. 
Esey ta e funcion pa cual por 
uza e data. Sinembargo actu- 
almente no tin dato y no por 
duna un comentario specifi- 
co di con e tratamento ta. 

Kohler a comenta cu na nivel 
mundial por bisa cu cancer ta 
un problema grandi di salud 
publico. “E yabi di futuro ta 
pa enfoca riba prevencion 
y control di cancer. Pa por 
mantene e malesa den un 
etapa controlabel, unda cu e 
por ta menos costoso pa e pa- 
shent y asina tambe e persona 
por sobrevivi.” 

Kohler ta agrega cu esey ta 
punto cu ta trahando riba dje. 
Segun e ta bisa, e avance den 
oncologia ta significante pa 
futuro. Den locual nan a haya 
ta bisa cu Aruba ta haciendo 
un bon trabou y algun parti 
cu por haci miho, pero no 
por bisa te ora cu tin e reg- 
istro. 

Cu e registro por duna im- 
presion ora cu atende cu pa- 
shent individual pa un etapa 
mas avansa. Y tambe pa por 
detecta e malesa mas lihe 
posibel, pa yuda mas hende 
den comunidad. Nan lo kier 
colecta mas informacion pa 
mehora e screening y deten- 
cion trempan pa por duna di- 
agnostico. 

A puntra Andall-Brereton, 
kende tin mas conocemento 
den area di Caribe, cua ta e 
tipo di cancer mas comun 
den nos region. E ta bisa cu 
pa hende muhe den Caribe, 
esun mas comun ta cancer di 
pecho y pa hende homber ta 
cancer di prostaat. 

Sinembargo el a bisa cu pa 
hende muhe, e di dos ta e 
cancer na boca di matriz, cu 
ta un problema grandi paso- 
bra ‘ningun hende no mes- 
ter muri pa e tipo di cancer 
aki’. E ta bisa cu pa es motibo 
mester e registro den henter 
Caribe, pa por evita cierto 
cancer avansa y ademas trece 
mehoracion. 

Empleado publico, 
traha o no traha... 

Ta costa mes hopi... 


Den e edicion aki un relato di e exposicion di 
director di Banco di Seguro Social, relaciona 
cu e tema di ausentismo di e empleado publico 
compara cu e empleado di sector priva. E dife- 
rencia ta grandi; en general por bisa cu e aus- 
entismo den sector publico ta tres biaha mas 
halto cu den sector priva. Sorpresa? Talvez pa 
esnan cu no ta asina conoci cu estadisticanan 
di Aruba, pero pa e conocedornan esaki ta un 
situacion cu ta existi pa hopi aña caba. Si nos 
bolbe 20 o 25 aña atras y consulta e cifranan di 
e mesun SVb, nos ta mira cu realmente no tin 
tanto cambio. 

Nos ta comprende di e relato tambe cu e ex- 
posicion ta den cuadro di e intento cu gobi- 
erno ta bay haci pa baha gasto di personal, 
un necesidad grandi pa por maneha fmanzs 
publico. Sin embargo, no por papia aki di e 
mesun structura manera tin den sector priva. 
Kico ta e diferencia? Por ehemplo, gobierno 
no tin su empleadonan sigura na SVb, pero ta 
carga su propio riesgo. Esey ta implica cu ora 
un persona emplea pa gobierno bay AO, e ta 
keda haya su salario completo, paga pa gobi- 
erno mes. Esaki ta implica cu, traha of no, a 
base anual un funcionario ta costa gobierno 
mes hopi placa... 

Diferente e situacion ta den sector priva. Aki 
tin, en todo caso pa e empleadonan cu ta cay 
bao di e limite di salario unda seguro pa aus- 
encia pa enfermedad ta obligatorio, un seguro 
di SVb cu desde di cuatro dia ta cubri parti di e 
salario di e empleado cu ta AO. Esaki ta signifi- 
ca pa e dunador di trabao den sector priva cu 
e compensacion di SVb ta cubri parcialmente 
e eventual gastonan di contrata otro persona 
temporalmente pa haci e trabao di esun cu ta 
ausente. Pa ta completo, den e caso cu un du- 
nador di trabao priva ta desea di sigura su per- 
sonal riba e limite di SVb, e lo mester sigura 
nan separadamente via un seguro priva. Den 
hopi caso, sigur den compania chikito, no ta 
asina faborable pa sigura pasobra e costonan di 
prima ta relativamente halto. 

Pero bolbiendo na e situacion den goberna- 
cion, si ta pensa pa baha gasto, anto menos 
ausentismo no ta resulta den menos gasto. Tin 
un excepcion si, y esey ta ora gobierno ta hay’e 
obliga di contrata hende temporalmente pa 
haci trabao cu ta considera indispensable. Den 
e casonan ey ta recuri na personal cu ta contra- 
ta via uitzendbureau, loke ta un costo bastante 
halto pa cada puesto cu mester cubri asina. 
Esey banda di e gastonan 100% di e salario 
di e empleado ausente. Motibo suficiente pa 
limita contratacion di uitzendbureau te na un 


minimo. E relato ricibi di banda di e ministe- 
rio no ta specifica e gastonan di uitzendbureau 
cu gobierno tin pa reemplaza personal ausente 
pa enfermedad. Mester desconta aki tambe e 
personal di uitzendbureau contrata pa falta di 
capacidad pa otro motibo cu enfermedad. 

E bentaha grandi cu gobierno tin ora tin me- 
nos AO y mas hende na oficina pa traha, ta 
den productividad. Esey ta... si nan ta traha. E 
problema cronico den gran parti di e aparato 
ta cu presencia na oficina no necesariamente 
ta significa mas trabao y mas produccion. Tur 
esey ta depende di e grado di bon organisa- 
cion, of no, di cada departamento, di manera 
cu por tin bastante variacion den situacion en- 
tre departamento. 

E pregunta cu ta surgi ta: kico gobierno por 
haci pa baha gasto mehorando presencia na 
trabao? Nos a menciona caba e gastonan di 
uitzendbureau cu por elimina, pero kico mas? 
Aumenta control na cas no lo ta asina efectivo, 
pasobra mas controlador ta implica automati- 
camente mas gasto di personal. Mehora pro- 
duccion ta un bunita meta, pero riba su mes 
no ta baha gasto. Ta parce inevitable, si di ber- 
dad e meta ta pa baha gasto, pa cuminsa adopta 
un par di e medidanan cu tin den sector priva 
pa limita ausencia. Esey ta por ehemplo in- 
centivo pa presencia. Premia empleado cu 
semper ta presente cu extra dia di vacacion. E 
problema aki lo ta e cantidad impresionante di 
dia liber cu e empleado publico tin caba, cu e 
ATV-dagen’ acerca, cu ya mas dia liber den un 
aña no ta tanto un incentivo mas. 

Incentivo negativo lo trece inmediatamente 
tur sindicato den accion, cu e resultado cu 
nos por anticipa awor caba. Realidad ta cu den 
sector priva e perdida di entrada, den caso di 
enfermedad mas largo sigur, ta haci cu no ta 
atractivo pa ta AO pa un periodo largo y un 
incentivo pa bay traha atrobe. Gobierno no ta 
bay haci esey. E realidad ta cu mehora presen- 
cia so no ta suficiente pa cambia e situacion. Si 
menos AO resulta den mas trabao haci, anto 
seguidamente lo mester continua cu e siguien- 
te fase, cu ta esun di restructura trabao, pa por 
haci e mesun trabao cu menos hende... Aki ta 
unda e sapato ta preta, pasobra ta obvio caba 
cu e gobierno aki, mescos cu varios prome cu 
nan, no kier pensa mes na restructura pa traha 
cu menos hende, y consecuentemente baha 
gasto structuralmente. Nos ta demasiado pesi- 
mista? Ban spera cu si. 

Venezuela: Pa Marco Rubio, no por kita Maduro pa pone Diosdado 


MIAMI (ElNacional/EFE) 
- Marco Rubio, Senador 
Mericano, a bisa ayera 
cu e opcion di soluciona 
e crisis Venezolano no ta 
pa acepta pa saca Maduro 
a cambio di cu Diosdado 
Cabello ta pasa man cu 
poder. 

“E peligro mas grandi ta cu 
un di e otro mafiosonan cu 
ta rondona Maduro ta bay 
contra su persona, nan ta 
elimin’e o nan ta convence 
cu esaki ta e momento pa un 
cambio y uno di nan ta asumi 
poder,” el a agrega durante su 
discurso den e di 75 Asam- 
blea General di Sociedad In- 
teramericano di Prensa. 


Rubio a sigura cu, aunke e 
regimen Venezolano ta con- 
trola e pais cu violencia, nin- 
gun hende por salba Maduro 
y e integrantenan di su regi- 
men pasobra nan ta atrapa. 

E Senador Mericano a resalta 
cu e regimen Venezolano ta 
isola diplomaticamente y cu e 
no tin capacidad pa salba eco- 
nomia. 

“Ningun di e personanan cu 
ta rondona Maduro ta fiel na 
e, o su casa. Ningun di nan 
ta kere den Maduro, nan tin 
miedo di cay si Maduro tam- 
be cay. E miedo cu nan tin 
ta bay prizon o tin cu biba e 
resto di nan bida na Rusia o 
Turkia,” Rubio a comenta. 
Rubio a destaca cu e apoyo 


mester continua na e ac- 
cionnan di Presidente interi- 
no Juan Guaido, y cu mester 
sigui pone presion contra es- 
unnan cu ta controla e pais. 
Tambe el a resalta e impor- 
tancia di mester apoya e peri- 
odistanan independiente den 
henter e region, mas ainda na 
Cuba, Venezuela y Nicara- 
gua, pasobra nan ta opera bao 
menasa di castigo di prison o 
exilio, y cu poco recurso. 
Rubio a afirma ademas cu 
Rusia no tin capacidad pa 
yuda Venezuela pa sali di e 
crisis y a enfatisa cu gobierno 
Mericano a demostra su dis- 
posicion di continua cu pre- 
sion riba e regimen. 



Mexico den top 10 di paisnan cu mayor debe externo na mundo 

cu empresanan priva cu ta 
busca fmanciamento na exte- 
rior di pais ta di 42,2% loke 
ta supone cu un di cada tres 
peso di economia di PIB ta 
comprometi na stranhero. 
Mexico y India a represen- 
ta cerca di 54% di entrada 
neto di debe a largo plaso pa 
prestamo di sector publico na 
mundo. Mientras cu Brasil y 
Turkia hunto a suma 55% di 
entrada di prestamo priva. 

“Pa crece cu rapidez mayor 
hopi pais den desaroyo mes- 
ter mas inversion pa adapta 
su obhetivo di desaroyo” Da- 
vid Malpass, Presidente di 
Grupo di Banco Mundial a 
sostene. 

Venezuela: Economia di hiperinflacion ta hiba na troca producto pa otro 

CARACAS (LaPatilla/In- 
fobae) - tÉ Mi a paga gaso- 
lin cu un habon. Asina 
simple. Imagina e escena 
di yega na un stacion di 
gasolin y bo no tin niun 
cen pa yena tanki di bo 
auto. Imagina anto cu bo 
ta na un ciudad, den otro 
pais, pafo di Venezuela y 
cu e situacion aki bo por 
resolve cu un trueque. Lo 
ta posibel? Bo por keda sin 
paga e gasolin cu placa? 

Bo por ofrece un habon a 
cambio di 40 litro di gaso- 
lin? Ata e storia aki, di un 
periodista stranhero. 

E meter di e auto ta indica 
cu e tanki tin un poco me- 
nos di un cuarto aden; nos 
ta na Maracay, na mas di 100 
kilometro di Caracas y nos 
mester sigui cu e biahe. Nos 
ta drenta na un stacion di gas- 
olin y tabatin combustibel. 

Prome logro den e Venezu- 



ela di escasez aki. Acto sigui 
nos ta ripara cu nos no tin ni 
un solo biyete pa paga cune. 


Cu e necesidad di cumpra 
gasolin nos ta dicidi ofrece e 
señor, cu tabata atende na e 


pomp, un trueque. Gasolin a 
cambio di un habon pa baño. 
“Señor, bon tardi, nos no tin 


ni un bolivar. Nos por paga 
cu un habon?,” a puntra e 
persona. E homber a acepta 
y sin warda a cuminsa pone 
gasolin den e tanki. 

“Cualkier cos cu nan duna mi 
ta bon,” e homber a bisa. Y si, 
e prijs di e producto ey cu a 
ofrece ta casi igual na loke e ta 
gana den un luna largo di guli 
gas toxico na su trabao. 
Mientras e pomp tabata traha, 
nos a saca un habon marca 
Palmolive y a entrega esaki 
na e homber. Purba imagina 
su cara mirando e producto 
ey, asina costoso, y dificil pa 
haya. “Danki, masha danki,” 
e homber a bisa cu un sonrisa 
grandi. 

Asina leu e 'distorcion’ tipico 
socialista di prijsnan ta bay, 
cu un habon di un par di flo- 
rin ta ekivalente na 40 litro di 
gasolin, aki facilmente alred- 
edor di 80 florin. Esaki ta hi- 
perinflacion den revolucion 
socialista. 



CIUDAD DE MEXICO 
(Infobae) - Mexico ta na 
e lista di e dies paisnan 
cu mayor debe externo na 
mundo cu 452.991 miyon 
dollar (8.7 biyon di peso), 
35.8% di Producto Interno 
Bruto (PIB), segun Banco 
Mundial a bisa den un in- 
forme yama International 
Debt Statistics. 

E debe di sector publico y 
empresanan priva di e pais a 
yega na 2018 te un saldo his- 
torico, aña den cual e tension 
politico den relacion cu e co- 
mercio di Merca a reduci e 
fluho di e capital di mercado 
fmanciero. Den aña ey a ser 
anuncia un acuerdo comer- 


cial nobo na substitucion di 
Tratado di Liber Comercio na 
America di Norte (TLCAN). 
Mexico ta un di e 10 pais cu 
prestamo mas grandi, hunto 


cu Argentina, Brasil, China, 
India, Indonesia, Rusia, Sur 
Africa, Tailandia y Turkia. Se- 
gun e publicacion di Banco 
Mundial, a registra un au- 


mento tres biaha mayor cu fi- 
nanciamento den corto plaso. 
E informe a constata cu 65% 
di debe externo na largo plaso 
ta di sector publico, mientras 

Ecuador: Cerca di 500 
persona deteni durante 


disturbio 


QUITO (Infobae/ELPais) 
- Diadomingo pasa min- 
ister Ecuatoriano di Gobi- 
erno, Maria Paula Romo, 
a bisa cu 477 persona a ser 
deteni durante e distur- 
bio cu a registra durante 
un manifestacion contra 
eliminacion di e subsi- 
dio pa combustibel, cual 
lo keda dicidi den marco 
di un acuerdo cu e Fondo 
Monetario Internacional 
(FMI). 

Durante un entrevista, hunto 
cu Minister di Defensa, Os- 
waldo Jarrin, Romo a pun- 
tualisa cu e parti mayor di e 
detencion tin di haber cu acto 
di vandalismo cu a desata en 
medio di protesta pa e au- 
mento di prijs di carburante. 
Diahuebs pasa, el a comenta 
cu durante e prome dia di 
welga di transporte a regis- 
tra acto di vandalismo como 
sakeo, den cual mas di 3.000 
persona a participa. 

Asina mes, a detaya cu du- 
rante disturbio contra e deci- 
sion di e ehecutivo, a kima 12 
patruya y 11 ambulance a ser 
ataca. 

E1 a descarta cu no a reporta 
ni un persona fayecido pa via 
di enfrentamento di e pro- 
testa, aunke si tabatin militar, 
polis y civil herido, e caso mas 
grave tabata un di un persona 
cu a keda herida na su wowo. 
Tambe a lamenta e fayeci- 


mento di un ciudadano, cu 
un auto a dal na provincia 
di Azuay y cu no por ricibi 
atencion medico di biaha pa 
motibo cu e ambulance no 
por pasa pa via di obstaculo- 
nan cu e manifestante a co- 
loca riba caminda. 

Activistanan di clima aresta pa blokia caminda di Rijksmuseum 


AMSTERDAM (dutch- 
news.nl) - Polis a aresta 
manifestantenan ambien- 
talista pafo di Rijksmuse- 
um na Amsterdam ayera 
mainta, despues cu nan no 
a haci caso di advertencia 
pa no blokia caminda. 

Alcalde, Femke Halsema a 
bisa cu e blokeo di Extinc- 
tion Rebellion ta limita otro 
hende nan derecho di move 
libremente, y p’esey no ta un 
forma legitimo di protesta. 
Tambe por tapa e salidanan di 
emergencia di e Rijksmuse- 
um. Stadhouderskade ta un 
asina- yama ‘ruta di emer- 
gencia’ cual mester tene liber 


pa ambulance y otro vehicu- 
lonan di emergencia. 

Activistanan a ignora peticion 
di Polis pa move e protesta 
na e Museumplein cercano. 
Nan a anuncia cu nan no lo 
move pa un siman y a pone 
tent. Poco despues di 9am, 
Polis a cuminsa retira e activ- 
istanan un pa un for di e sitio. 

Noticiero NOS a reporta cu 
e arestonan te awo ta pacifico. 
“Nos ta uzando desobedi- 
encia civil pa forsa gobierno 
haci algo pa clima. E tempo 
pa comporta y haci peticion 
ta den pasado”, un di e mani- 
festantenan a bisa NOS. 



Un vocero a bisa cu awo nan cion’ y a cera e area, pa asina 
ta purbando di ‘calma e situa- preveni mas manifestante 


uni e grupo. E1 a agrega cu e 
arestonan tabatin como in- 
tencion pa ‘des- escala, caba 
cu e blokeo y tin un fluho di 
trafico sigur’. 

A calcula cu 900 persona ta- 
bata involucra den e demos- 
tracion den su punto max- 
imo, segun Het Parool. Pa 
merdia, como 80 persona a 
ser retira mientras alrededor 
di 200 tabata permanece riba 
caminda. 

E protesta ta parti di un canti- 
dad di demostracion interna- 
cional di parti di Extinction 
Rebellion na Berlin, Paris, 
Sydney y London. 


Comisionado di Educacion di Saba cu reunion na Den Haag 



SABA (bes-reporter.com) 
- Comisionado di Educa- 
cion, Bruce Zagers y sec- 
retario di isla, Tim Muller, 


siman pasa tabatin un re- 
union cu Director Gen- 
eral di Ministerio di Edu- 
cacion, Cultura y Ciencia 


(OCW), Alida Oppers, na 
e ministerio na Den Haag. 

E delegacion di Saba a duna 
e director general, kende ta 
sumamente familiar cu Saba 
mirando cu el a bishita e isla, 
cu un actualisacion di con 
leu Entidad Publico Saba ta 
cu nan proyectonan di scol, 
incluyendo e renobacion na 
scol Sagrado Curason (SHS) 
y e Saba Comprehensive 
Schools (SCS), como tambe 
e plan di accion pa proyec- 
tonan den futuro. 

E plan di accion, prepara pa 


Planning Bureau, ta contene 
plan pa e construccion di un 
edificio nobo pa créche y un 
kindergarten na St. John’s, 
como tambe expansion di 
SCS. 

“E reunion cu director gen- 
eral a duna nos e oportuni- 
dad di splica con leu nos ta”, 
segun Zagers a bisa, kende a 
elogia e cooperacion cu Op- 
pers y e Ministerio OCW 

Entidad Publico Saba a bira 
responsabel pa e construccion 
y renobacion di e edificionan 


di scol riba e isla despues di 
a firma un acuerdo cu Min- 
isterio OCW na april e aña 
aki. Bou di e responsabilidad 
nobo aki, Entidad Publico 
Saba a ehecuta un proyecto di 
renobacion na SHS y e SCS 
durante berano. E fondonan 
pa e proyecto aki a bin for di 
Ministerio OCW. 

Den pasado, e agencia di real 
estate di gobierno Hulandes, 
‘Rijksvastgoedbedrijf’ tabata 
a cargo di construccion y 
renobacion di scol na Saba. 


Rapporteur di racismo pa ONU ta critica prohibicion di Burqa 



DEN HAAG (AP) — Un 
rapporteur di racismo pa 
Nacionnan Uni a critica 
e prohibicion di burqa re- 
cientemente implementa 
na Hulanda como ‘haci 
mas malo cu bon’. 

Tendayi Achiume, un report- 
ero pa Conseho di Derecho 
Humano di ONU a bisa 
ayera cu e cantidad chikito di 
muhenan kende ta bisti e velo 
Islamico cu ta cubri henter e 
cara, a reporta di a sufri mas 
acoso desde cu e ley a drenta 
den vigor dia 1 di augustus 
ultimo. 

Mientras e ley ta prohibi tur 
sorto di paña cu ta tapa cara 
riba transporte publico, den 
edificionan di gobierno, y 
institucionnan medico y di 
educacion, Achiume a bisa 
cu ‘e discurso politico ron- 
donando esaki a laga cla cu 
muhenan moslim ta e ob- 
hetivo previsto’. E1 a agrega: 
“E ley aki no tin luga den un 
sociedad cu ta gaba su mes di 
promove igualdad di genero.” 
Den un reporte prelimi- 
nar despues di un bishita na 
Hulanda, Achiume tambe a 


menciona e asunto dificil di 
historia colonial Hulandes. 
E1 a bisa cu gobierno mester 
haci mas pa siña hende to- 
cante e ‘historianan di sclavi- 
tud y colonialismo como 
historianan di subordinacion 
racial sistematico’. 

Luna pasa, un museo na Am- 
sterdam a dicidi di stop referi 
na siglo 17, tempo cu Hu- 
landa tabata un super poder 
mercantil, militar y artistico, 
como e ‘Era di Oro’, bisan- 
do cu e termino ta ignora e 
‘cantidad di banda negativo 
di siglo 17, manera pobresa, 
guera, labor forsa y trafica- 
cion humano’. 

E decision a lanta reac- 
cionnan fuerte, cu Prome 
Minister Mark Rutte, kende 
a studia historia Hulandes 
den universidad, yamando e 
movida ‘sin sentido’. 

Den reporte di Achiume, 
despues di dianan di reunion 
cu oficialnan municipal y 
di gobierno, activistanan pa 
derecho y otro gruponan, 
Achiume a elogia gobierno 
Hulandes pa promove igual- 


dad di genero y e derechonan 
di personanan LGBTI, y a 
urgi esfuersonan similar pa 
mehora igualdad racial y et- 
nico. Lo publica e reporte fi- 
nal proximo aña. 

Vocero di Ministerio di 
Asunto Social, Coen Gelinck 
a bisa cu gobierno Hulandes 
ta luchando pa un sociedad 
inclusivo, pero a reconoce cu 
‘ainda tin trabou pa haci’. 

Achiume tambe a haya bon e 
noticia cu e caracter tradicio- 
nal pa mucha, Zwarte Piet, 
kende ta compaña Sinterk- 
laas, a keda reemplasa den un 
celebracion nacional televisa 
otro luna cu un version di e 
caracter cu tin manchanan 
di roet riba su cara na luga di 
henter un makiyahe cu cara 
preto. 

E1 a bisa cu Zwarte Piet, 
kende a causa confron- 
tacionnan den añanan recien 
entre activistanan contra y na 
fabor di dje, ‘ta incorpora e 
degradacion y deshumanisa- 
cion di stereotiponan racial 
tocante hende di color scur’. 

Como V 4 di e 17 miyon di 


persona Hulandes a nace 
den exterior of tin sikiera un 
mayor cu a nace den exterior. 
Hulanda pa hopi tempo ta 
mira como un ‘melting pot’ 
multi- etnico exitoso, pero 
retorica nacionalista, anti- Is- 
lam y anti- inmigrante a au- 
menta den añanan recien. 

Achiume a bisa cu e repu- 
tacion di Hulanda como un 
bastion di pensamento liber 


ta strobando progreso. “E 
paradox na Hulanda ta cu 
insistencia cu igualdad y tol- 
erancia ta existi caba ta opera 
como un barera pa alcansa e 
igualdad aki den realidad”, el 
a bisa, agregando cu e repu- 
tacion di e pais pa tolerancia 
ta haci dificil pa ‘mobilisa 
e recursonan y accion nec- 
esario pa sigura igualdad, no- 
discriminacion y inclusion pa 
tur’. 

UNICEF: 

Demasiado incertidumbre tocante bienestar di mucha den Caribe 

Hulandes 



BONEIRO (bes-reporter. 
com) - UNICEF ta mira 
un aumento den urgen- 
cia y disponibilidad entre 
actornan y tumadonan di 
decision pa mehora dere- 
chonan di mucha na Bo- 
naire, St. Eustatius y Saba. 
E organisacion pa dere- 
chonan di mucha riba e 
islanan ta conclui esaki 
despues di a conclui un 
investigacion tocante e 
situacion di mucha na e 
islanan, bou peticion di 
e Ministerio di Interior y 
Relacionnan di Reino. 

E situacion di muchanan riba 
islanan den Caribe Hulandes 
ta causa pa preocupacion pa 
algun tempo caba. Na 2013, 


UNICEF Hulanda a identi- 
fica ‘bottlenecks’ mayor den 
areanan di abuso di mucha 
y violencia domestico, po- 
bresa, calidad di educacion 
y salud. Desde e tempo ey, 


gobierno Hulandes ta desa- 
royando varios iniciativa pa 
reforsa derechonan di mu- 
cha den Caribe Hulandes. 
Compara cu 2013, investiga- 
donan di UNICEF a haya cu 


tin mehoracion den cuido di 
mucha. Ehempel di esaki ta 
e hecho cu tur scol a alcansa 
calidad basico, atencion pa 
alivio di pobresa, y inversion 
den calidad di cuido. 
Sinembargo, e disponibilidad 
limita di data tocante mucha 
ta haci dificil pa midi resulta- 
donan concreto di e mehora- 
cionnan aki riba e bida real di 
e muchanan. Esaki ta aplica 
particularmente na muchan- 
an vulnerabel, manera esun- 
nan creciendo den famianan 
cu mama soltero cu entrada 
baho, of den un situacion di 
violencia domestico. “Sin 
data adecua tocante e situa- 
cion di e muchanan aki, nan 
por facilmente wordo ignora 
ora ta desaroyando politi- 


canan nobo. Miho coleccion 
di data den Caribe Hulandes 
lo conduci na miho politica 
cu un impacto cla”, segun 
La-Toya Charles, lider di in- 
vestigacion di UNICEF Hu- 
landa. 

A pesar di e progreso, tin 
cantidad di motibo pa tene e 
situacion di muchanan riba e 
tres isla firme riba agenda. Por 
ehempel, situacionnan di vi- 
olencia domestico y abuso di 
mucha ta keda preocupante, y 
ainda tin demasiado tiki aten- 
cion pa muchanan creciendo 
den pobresa. Tin señal cu 
hende hoben tin problema pa 
haya diploma den educacion 
avansa, y demasiado mucha 
tin problema di obesidad for 
di un edad trempan. 


MFK no ta bonbini mas na 
MCB Bank 



WILLEMSTAD (Cura- 
çaoChronicle) - Segun 
varios fuente, e partido 
politico MFK ya no ta 
bonbini como titular di 
un cuenta na Maduro & 
Curiel’s Bank. 

E miembro di partido, Rigo 
Thodé, tambe confirma esaki 
na medionan den nomber di 
e partido. E banco mes no a 
duna comentario, pero segun 
Thodé, MCB a duna como 


motibo e hecho cu varios 
miembro di e partido a ser 
condena recientemente. 

Rigo ta kere cu e posicion 
di e banco no ta hustifica y a 
señala cu e banco mes tabata 
involucra recientemente den 
varios caso criminal. No kier 
a specifica den cual caso ta 
referi na e banco mes. 

Ainda no ta cla kico e partido 
di oposicion lo haci awo y si 
lo tin problemanan pa habri 
un cuenta na otro banco. 


WD: Por destrui acuerdonan entre 
Hulanda, Corsou, Aruba y Sint Maarten 



DEN HAAG (Curaçao- 
Chronicle) - E partido di 
coalicion WD ta com- 
pletamente cla cu e acu- 
erdonan entre Hulanda, 
Corsou, Aruba y Sint 
Maarten. Pa locual ta trata 
e liberalnan, e asina yama 
statuut di reino di Hulan- 
da por ser destrui. 

E acuerdo di 1954 cu a ser 
modifica varios biaha, ta 
goberna e relacionnan en- 
tre e cuater pais. “Pero si 
ningun hende riba e islanan 
cumpli cu e acuerdonan, di- 


con Hulanda tin cu cumpli 
cu e reglanan?” Esaki ta locu- 
al diputado di WD, André 
Bosman a puntra. 

Segun e diputado Hulandes, 
e islanan ta haya locual nan 
kier y a converti den un de- 
saster. Sint Maarten tin awo 
e di nuebe gabinete den 10 
aña di tempo y Aruba, cual ta 
luchando cu un mega debe, ta 
ciego pa pone cosnan na ordo. 
“E statuut no ta funciona.” 
Bosman kier pa Hulanda 
retira unilateralmente di e 
statuut. “Na algun momento 


nos mester termina cu esaki.” 
Mester revisa e cooperacion 
enter e cuater paisnan, el a 
bisa. E status actual ta data 
bek na e decolonisacion di 
Antias. Pero segun gobierno, 
e proceso ey di independi- 
sacion a termina, WD a en- 
fatisa. 

Tampoco ta cla ken lo mes- 
ter yega na dje y ki tempo. 
E tribunal Europeo di Dere- 
chonan Humano pa abuso na 
Corsou, por ehemplo, a culpa 
Hulanda, mientras cu e pro- 
pio pais di Corsou ta respon- 
sabel pa esaki. 

A10 ICLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA D1 BON DIA 
ARUBA WESTSTRAATW22 FOR D1 9:OOAM-4:OE)PM 


Email nos na 

ela ssified@c s| mv.coni 


TAHUUR 

un apartment grandi, Wayaca 
Residence, pa 1 of 2 persona. 
Awg. 1.250 pa luna 
Tel. 592 9966 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR REISTT 

Timeshare La Cabana 
to rent studio 
24 oct. to 29 oct. 2019 

Tel.6416184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 

TABUSCA 

Un hende cu portraha bon, 
un tapa di pos mediano 
na Paradera 

Tel. 587 2357 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Apart solamente pa pareha 
Yama pa mas informacion 

Tel: 568 4209 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


TA BUSCA 

Handyman 

pa mita dia un biaha pa siman. 
Mantencion pa fo y rond cas. 
Paga cada biaha, pa ora 
(Paradera) 

Tel. 587 2357 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.600,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


TABENDE 

Isuzu Trooper 1990 
Afl.1500 

Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637 / 699 0746 


TA HUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel: 569 7539/737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA LDi EIO! 



Yena aki bao e sigutente informadon 


Tolofnn a Cobranza na Cas. 

J.LJ.clUI I □ Cobranza na Trabao. 

NomhPr rnmnlPtO’ CH Paga via Banco (Standing Order) Aruba Bank no:33266 8 

H . □ PagaAruba Bank AB0 0NLINE . 

Adresdi entrega: . □ Paga cmb online . 

A i □ Personal na ofidna di Bon Dia Aruba. 

Adresdi cobranza: . □Pcneden Box. 

□ Tira den Cura. 

Paqo Adelanta: nBLuna DóLuna Dlaña 


Yama na telefon: 582-7800 of manda urt email na accounting@bondia.com 

www.bondia.com 





















































































B W 


OPINION/ANALISISP 


DIAMARS 8 OCTOBER 2019 


Clyde Harms: 


ORANJESTAD - Ayera, 
dia 7 di october ta haci net 
53 aña cu mi a yega Tripo- 
li, Libia abordo di un DC9 
di KLM. Na e Aeropuerto 
Internacional Rey Idris, 
mi amigo, ex-colega na 
Lago y awor mi hefe, Jim 
Scott y su señora Joan ta- 
bata spera mi. 

M’a pasa inmigracion y duana 
lihe y sin problema. Despues 
di deposita mi maletanan 
na Libia Palace Hotel, Jim y 
Joan a hiba mi Tripoli Rid- 
ers Club na unda famia Scott 
tabata practica e deporte hip- 
ismo. Ora cu Joan a presenta 
mi na un amiga Mericano, 
e señora, hopi emociona, a 
bisa mi: “Dr. Mahmoud, mi 
t’asina contento di topa cu bo 
atrobe”. Increibel! Mi taba- 
tin apenas un ora na Libia y 


Ban Yuda Koningin Wilhelmina Fonds 


e prome persona cu mi a topa 
a tuma mi pa un Arabier! M’a 
pensa: “Esaki ta bay ta un es- 
tadia interesante”. 

Na e momento ey mi no por 
a imagi-ma mi cuanto mas 
interesante e siguiente shete 
añanan lo bira. No intere- 
sante, interesantisimo! Y e 
buki “Un Arubiano na Libia” 
ta conta di e hopi experienci- 
anan cu a haci e shete añanan 
inolvidabel. 

Mi ta urgi tur hende pa cum- 
pra e buki. No pa ami mes, 
pasobra tur ingreso di benta 
di e buki ta bay pa Koningin 
Wilhelmina Fonds. KWF ta 
yuda preveni y ta combati 
cancer. E ta yuda e victiman- 
an di e malesa cruel y nan 
famia. KWF tin mester di bo 
sosten. 



Robert Arends: 

Bureau di Minister 



ORANJESTAD - Pa cum- 
insa, cada Minister mester 
tin su Bureau caminda e 
empleadonan más cerca y 
más necesario ta traha pa 
yuda e Minister eherce su 
funcion. 

E Departamentonan y Ser- 
vicionan cu ta cay bao di un 
Ministerio mester ehecuta 
nan trabao segun e ley cu ta 
cubri nan tereno di trabao y 
dirigi pa e maneho di e Min- 
ister. 

Kico ta haci falta? 

Pa pueblo ta haci falta un 
punto di contacto caminda 
pueblo por dirigi su mes na 
cada Minister pa duna su crit- 
ica, su sugerencia, su opinion 
etc etc di moda cu cada Min- 
ister pa wordo informa direc- 


to ( y no pa medionan social 
) di kico ta biba den pueblo. 
Un Minister no por funciona 
pa pueblo completo si e ta 
haya solamente informacion 
etc etc di su partido politico 
of di su hendenan mas yega 
na dje social y politicamente. 

Sugerencia: pa Gobierno 

pone den Bureau di cada 
Minister un punto di con- 
tacto caminda pueblo por 
expresa su mes directo na 
cada Minister. E punto di 
contacto mester inclui por lo 
menos un number di telefon, 
un email- adres y tur otro 
posibel medio pa por comu- 
nica cu un Minister. Natu- 
ralmente Gobierno mester 
informa pueblo di existencia 
di e punto di contacto cu cada 
Minister. 


Ruthy ‘Lady Ruth’ Vrieswijk-Rergen 

Un siglo pa nos amigo Joe Dania di Dakota 


Bo ta wak e caballero aki 
di bishita na Biblioteca 
Nacional 

Durante su bishita aki, acom- 
panja pa un di su yuinan 
Poniendo na e actividad un 
toke mas dushi y special 
Bo ta tende su nomber men- 
ciona como un di esnan mas 
biuew den edad 
Pero tambe un di esnan mas 
ehemplar den su bon maner- 
anan y capacidad 
Tur hende ta tratele cu respet 
pa su humildad y sinceridad 


Suave den su bon caracter, 
e ta cuminda nos bek cu un 
sonrisa 

Firme di curason, y bon di 
salud, tin biaha e no tin hopi 
cos di bisa 

Awor cu ela caba di cumpli 
un siglo di bida 
Ta hopi tawata esnan cu a 
bai felicitele y bisele “sigui 
cuida!” 

Ta un bendicion y previlegio 
yega na un edad asina halto 
Ta un siglo yena di histo- 
ria, lesnan, experiencianan y 
amor 


Un bendicion bunita pa nos 
amigo Joe Dania di su Cre- 
ador 

Pabien Papa Joe Dania, pa- 
bien cu bo cumpleanos num- 
ber 100 

Nos tur ta purba ta den wega 
di bida ainda, nos ta ketobai 
aden 

Sigui inspira tur rond di bo 
cu bo gracia, bondad, humil- 
dad y sabiduria 
Un braza fuerte di nos tur di 
bo dushi bario di Dakota tur 
dia !!!! 

No por habri frontera sin visa 

Ayudo di 10 miyon di Hulanda no ta destina pa Cruz Cora 



ORANJESTAD - Luna di 
november venidero, go- 
bierno di Aruba lo evalua 
un biaha mas si lo lanta 
of lo mantene e ciere di 


frontera cu Venezuela. E 
frontera ta cera te dia 10 
di december. Pero Prome 
Minister di Aruba, Evelyn 
Wever-Croes no ta descar- 


ta cu e ciere di e frontera 
lo wordo prolonga pa al- 
gun luna mas, te ora cu e 
visa pa e Venezolanonan 
lo drenta na vigor, eventu- 
almente na luna di maart 
2020. 

Visa pa Venezolanonan 

E1 a bisa cu e situacion di 
Venezuela ta un tema dificil 
pa atende cune. Mirando cu 
e visa aki a keda introduci na 
nivel di Reino. E ta conta pa 
Aruba, Corsou, Bonaire y St. 
Maarten. Siman pasa tur pais 
di Reino a anuncia cu lo in- 
troduci un visa como rekisito 
pa esunnan di nacionalidad 
Venezolano pa bin Aruba y 
otro partner den Reino, pero 
e ta tuma su tempo entre 4 pa 
6 luna di implementacion. 

E visa aki ta un comple- 
mentacion, riba otro sistema 
manera ESTA di Merca, cu 
nan ta trahando riba dje. E ta 
un medida cu Hulanda a di- 
cidi di bin cu ne como esun 
encarga cu asunto di Relacion 
Exterior den Reino. E asunto 
di habrimento di frontera ta 
competencia di gobierno di 
Aruba, el a laga sa. Gobierno 
di Aruba ta determina na ki 
momento ta habri su frontera 
cu e pais bisiña di Venezuela. 
Pero premier Wever-Croes 
ta considera prudente di no 


haci’e, prome cu e introduc- 
cion di e visa ta keda cla. 

E ta tuma su tempo ya cu e 
visa ta wordo solicita na em- 
bahada di Reino (Hulanda) 
na Caracas. M Aruba mes no 
tin niun papel pa hunga den 
esaki. E ta puramente algo cu 
ta wordo haci na embahada,” 
el a bisa. E medida aki cu nan 
a tuma ta den caso cu nan 
ta dicidi pa habri e frontera, 
caminda nos autoridadnan 
competente por tin un miho 
control riba e bishitantenan 
Venezolano. 

Segun e mandatario, unabes 
cu e visa ta keda cla, esaki no 
kiermen cu automaticamente 
e frontera lo keda habri. Ya 
cu ainda nan mester sinta cu 
gobierno di Venezuela riba 
cierto condicionnan. E situa- 
cion fronteriso entre Aruba 
y Venezuela ta totalmente 
diferente cu e otro partner 
den Reino. Gobierno di Ven- 
ezuela a habri su frontera pa 
Aruba, mientras cu Aruba 
a dicidi cera su frontera cu 
Venezuela. Tanten Venezuela 
su frontera ta cera pa Corsou 
y Bonaire ainda ta cera. 

Cruz Cora 

Wever-Croes a tuma nota di 
un publicacion cu a sali di 
Cruz Cora Hulanda pa bin 


cu un solucion humanitario 
urgente cu e Venezolanonan 
cu a pidi asilo na Aruba. Pero 
tambe cu Cruz Cora Aruba 
ta pasando un situacion difi- 
cil relaciona cu e asilo duna 
na e Venezolanonan. E man- 
datario a bisa cu e ayudo cu 
pais Aruba ta ricibi for di Hu- 
landa pa atende cu e crisis di 
Venezolanonan den nos isla, 
ta destina pa otro cos, y no pa 
Cruz Cora. 

E suma di 10 miyon florin cu 
Aruba ta haya di Hulanda no 
ta destina pa Cruz Cora, el 
a bisa. E suma aki ta bay pa 
fortalece nos frontera pa me- 
dio di e cuerponan uniforma 
cu tin e tarea aki. Tambe pa 
condiciona nos capacidad 
di detencion na Warda Nos 
Costa, training pa e personal 
encarga cu e peticion di asilo 
cu ta uno 'haltisimo,' segun e 
prome mandatario. 

Pa loke ta trata Cruz Cora 
Aruba a ta bay atende e situa- 
cion cu e organisacion aki ta 
pasando aden. E ta considera 
e organisacion aki como un 
'partner importante pa gobi- 
erno di Aruba’ den e situacion 
di e crisis di Venezuela. Pero 
tambe e ta haya importante 
pa reuni cu Cruz Cora Aruba 
ya cu e ta un instancia, unda 
te hasta nos propio hendenan 
ta bati nan porta. 


Desde 1 di october 2019 

Comunidad por tuma nota di e Plan di Desaroyo 
Teritorial cu Reglamentacion 2019 


ORANJESTAD - Pa e 
proceso di introduccion 
di e Plan Preparatorio 
di Desaroyo Teritorial 
cu Reglamentacion 2019 
(ROPV), conforme ley re- 
cientemente tabatin tres 
‘Townhall meeting’ or- 
ganisa pa DIP cu tabata 
bon atendi pa comunidad. 
Bon puntonan y pregun- 
tanan al caso a bin dilanti 
cu a habri e espacio pa 
trece adaptacion na e con- 
cepto di ROPV Esaki ta 
forma parti di e proceso 
democratico pa su intro- 
duccion oficial cual ta 
premira di ta cla durante 
e prome kwartaal di 2020. 

Segun un comunicado di go- 
bierno, desde prome di oc- 
tober e concepto di ROPV 
(cROPV) ta ‘ter inzage’, co- 
munidad por tuma nota di 
e plan na oficina di DIP du- 
rante un periodo di un luna 
(te cu prome di November 


2019). Ademas e cROPV lo 
ta disponibel pa comunidad 
tuma nota di dje por medio 
di www.dip.aw, den sala di 
lesamento di tur MFA y tur 
filial di Biblioteca Nacional 
Aruba. 

Ademas, desde prome di 
November te cu prome di 
December tin e proceso di 
zienswijze unda cu comuni- 
dad por entrega comentario 
y pensamentonan por escrito 
a base di locual cu a mira of 
constata den e temporada 
di inzage riba e concepto di 
e ROPV Despues di esaki 
tambe lo tin un periodo di 
un luna pa esunnan cu a pre- 
senta nan comentarionan por 
escrito, cu por presenta esaki- 
nan tambe (verbal) na DIR 
Mester agrega cu desde si- 
man pasa tambe e concepto a 
bay pa e comision Raad voor 
de Ruimtelijk Ontwikkeling 
(RRO), pa nan por duna nan 
comentario riba e plan. 


Gobierno lo tin seis luna pa 
entrega e concepto defmitivo 
di ROPV (Gobierno ta cal- 


cula un periodo menos, pues 
cu esaki lo tuma dos luna), 
pa e cana su caminda legal 
via Raad van Advies, despues 


dos siman na Parlamento. 
P’esey ta calcula cu pa fmal 
di e prome kwartaal di 2020 e 
ROPV lo ta vigente. 

Accidente pa falta di preferencia na crusada Scopapelstraat 


ORANJESTAD - Dialuna 
den careda di 4or atardi 
na e crusada di Scopap- 
elstraat y Mamoticastraat 
na Dakota a sosode un ac- 
cidente unda chauffeur 
di un Nissan Tiida a subi 
caminda dal den un otro 
Nissan. 

E impacto a laga e señora 
den e Nissan cu dolornan 
na curpa unda ambulance a 
presenta pa un control. Polis 
di trafico tabata presente pa 
tuma dato di e accidente 



Inspectie JenV ta spera reparacionnan necesario na KIA 


ORANJESTAD - Inspec- 
cion di Husticia y Sigu- 
ridad (Inspectie Justitie 
en Veiligheid, JenV) kier 
pa Aruba drecha e situa- 
cion malo den prizon 
KLA (Korrektie Instituut 
Aruba) di forma rapido. 
Inspectie JenV lo evalua e 
aña aki pa su mes si ta ha- 
ciendo progreso cu e me- 
didanan anuncia pa min- 
ister di Husticia di Aruba 

Segun un comunicado di 
Inspectie Jeny inicialmente 
a informa minister cu no lo 
bay door cu un bishita na KIA 
planifica pa e aña aki. Esaki 
pa motibo cu tabatin señal cu 
organisacion interno, aloha- 
mento y actividadnan tabata 
mesun malo cu na 2018. Pa 
motibo di e falta di progreso, 
e Inspeccion a cancela su 
bishita pa e berano aki. 
Despues tin algun mehora- 
cion a cuminsa. Entre nan, 


a designa un director gen- 
eral nobo, ta trahando riba 
mehoracion structural di e 
compleho, y a cuminsa un 
trayecto pa fmancia un edifi- 
cio na un otro ubicacion. Mi- 
rando e desaroyonan aki, e 
Inspeccion lo bishita KIA pa 
mira si esakinan ta contribui 
na e mehoracionnan necesa- 
rio. Lo bishita e prizon pa di 
cuatro biaha. 

E Inspectie tin desde 2016 
un bista riba implementa- 
cion di un programa di me- 
horacion cu mester sigura pa 
KIA cumpli cu e rekisitonan 
minimo cu Nacionnan Uni 
ta stipula pa calidad di regi- 
men y instalacion di deten- 
cion. E maneho di e isla a 
cuminsa na 2016 pa combati 
un cantidad di fayonan den 
tanto regimen di detencion 
como acomodacion. Esaki- 
nan a sali na cla a traves di un 
inspeccion di Committee for 
the Prevention of Torture di 



DVG kier a enfatisa luna di october riba nos grandinan 


ORANJESTAD - Seccion 
Cuido di Nos Grandinan 
(Dienst Ouderenzorg) 
na Directie Volksgezond- 
heid kier a informa nos 
comunidad un poco mas 
tocante e populacion cu 
ta envehece. Y alaves gra- 
dicinan pa nan aporte den 
nos comunidad. 
Envehecemento na Aruba 

Na aña 1960, 3.1 % di e 
populacion di Aruba tawata 
tin e edad di 65 aña of mas 
bieu. Na aña 2010 e por- 
centahe aki a bira tres biaha 
mas hopi y a subi pa 10.4%. 
Na 2030, 19.9% di e popu- 


lacion di Aruba ta premira 
di tin 65 aña di edad of mas. 
Un crecemento mas grandi 
lo wordo mira den e persona 
nan di edad mas halto ainda, 
cu otro palabra, e populacion 
di 80aña di edad of mas. 

E porcentahe di persona cu 
edad di 60 aña of mas a crece 
di 7% na aña 2000 pa 17.9 % 
na aña 2014. Durante e peri- 
odo aki, e grupo di edad bao 
di 14 aña a baha di 23.1% pa 
19.2%. 

Den Caribe y cu Caribe nos 
ta referi na Anguilla, Antigua 
y Barbuda, Aruba, Bahamas, 
Barbados, Belize, British Vir- 
gin Islands, Cayman Islands, 


Curaçao, Dominica; Gre- 
nada, Guadeloupe, Guyana, 
Jamaica, Martinique, Mont- 
serrat, St. Kitts y Nevis, Saint 
Lucia, Saint Vincent y the 
Grenadines, Sint Maarten, 
Suriname, Trinidad y To- 
bago, Turks y Caicos Islands, 
United States Virgin Islands. 
E populacion di e Caribe, 
mescos cu e resto di mundo, 
ta enveheciendo. E ‘sociedad 
hoben’ di pasado ta creando 
caminda pa comunidadnan 
unda nos grandinan ta forma 
e grupo mas grandi den e 
populacion su totalidad. Den 
Caribe, e cantidad di person- 
anan bao di 15 aña a conoce 


un cumbre den e añanan 
1970 y ta conociendo un cai- 
da stabiel desde e tempo ey. E 
cantidad di personanan den 
edad laboral (15-59) lo ta na 
su top den e prome añanan di 
2020, prome cu e conoce un 
caida. Mientras cu e cantidad 
di personanan di edad di 60 
of mas ta proyecta pa crece pa 
gran parti di e resto di siglo. 
Den cambio di e milenio, 
personanan bao di 15 aña di 
edad lo ta consisti di 30% di e 
populacion; persona cu edad 
laboral lo consisti di 60% di e 
populacion; y nos grandinan 
lo consisti di solamente 10% 
di e populacion. Pa 2050, e 


cifranan corespondiente lo 
ta 18% (15 aña of abou), 56% 
(edad laboral) y 26% (pa nos 
grandinan). 

E populacion cu ta envehe- 
cendo ta un producto directo 
di loke nos ta yama un tran- 
sito demografico, esaki ta e 
transito di un sociedad cu fer- 
tilidad halto/mortalidad halto 
di pasado pa un sociedad cu 
fertilidad abao/mortalidad 
abao den e mundo moderno. 
Pa es motibo, mester com- 
pronde cu e populacion di 
nos grandinan ta un tremen- 
do avance den e desaroyo di 
humanidad. 

Activista di clima ta blokia caminda pa Europa tuma accion 



BERLIN (AP) - Activista 
di movemento di Extinc- 
tion Rebellion a blokia ca- 
minda rond di ciudad mas 
principal di Europa. Nan 
a cuminsa un amplia serie 
di protesta cu ta exigi ac- 
cion mas urgente contra 
cambio climatico. 

Na Berlin, mas di mil per- 
sona a blokia Grosser Stern, 
na e centro di capital di Ale- 
mania, Tiergarten park, do- 
mina pa e punto di referencia 
Victory Column. E protesta a 
cuminsa prome cu solo sali. 

Otro 300 persona a blokia 
Berlin central, Postdamer 
Platz, poniendo mueble, 
mesa, stoel y otro articulo 
riba caminda. Polis a bisa 


cu e protesta tabata trankil. 
Miembro di Extinction Re- 
bellion a pone campo di tent 
pafo di oficina di Canciyer 
Angela Merkel, pa prepara 
pa protesta, pa mustra nan 
descontento cu e pakete di 


politica tocante clima di go- 
bierno Aleman. 

E protesta na Berlin ta in- 
clui activista Carola Rackete, 
miho conoci como a capitan 
di e barco di rescate humani- 
tario kende tabata aresta pa 


stop na haf di Italia sin auto- 
risacion, pa yuda migrante cu 
a wordo rescata for di lama. 
“Nos mester keda aki y rebel- 
dia te ora cu gobierno proc- 
lama un emergencia ecologi- 
co y actua adecuadamente”, 
Rackete a bisa. 

Extinction Rebellion a wordo 
funda aña pasa na Inglatera. 
E ta miho conoci como XR, 
y tin hende na como 50 pais. 
E grupo a bisa cu protesta ta 
tumando luga na 60 pais rond 
mundo. 

“Nos tur ta comparti interes 
den proteccion di clima, y 
Paris su obhetivo di clima ta 
nos standard. Si bo kier de- 
mostra contra di esey of no, 
ta okay, pero si ta anuncia 
cu tin intervencion pelig- 


roso riba caminda of cosnan 
asina, esey no ta bon”, segun 
Helge Braun, hefe di staf di 
Merkel. E1 a descarta e idea 
di un emergencia climatico, 
bisando cu constitucion di 
Alemania no ta provee algo 
asina y no ta traduci den ‘ac- 
cion concreto’. 

Na London, polis a informa 
cu 135 activista a wordo aresta 
pasobra nan a blokia Victoria 
Embankment, pafo di minis- 
terio di Defensa. Na Spaña, 
miles di activista a mara nan 
mes na un caminda di Ma- 
drid strobando trafico den ora 
di mainta. Otro centenares di 
manifestante a campa pafo di 
oficina di ministerio di Tran- 
sicion Ecologico di Spaña. 


Democrata cu citacion pa Secretario di Defensa Esper 



WASHINGTON (AP) - 
Democratanan den Con- 
greso liderando un inves- 
tigacion di impeachment 
pa trato di Presidente 
Donald Trump cu Ucra- 


nia a entrega citacion 
ayera pa Secretario di 
Defensa, Mark Esper, y 
Director Interino di Pre- 
supuesto di Cas Blanco, 
Russel Vought. 


Tres miembro di e Comite 
Democratico a exigi pa Esper 
y Vought presenta documen- 
tonan pidi pa e democratanan 
prome cu dia 15 di october. 

Mark Zaid, abogado cu ta 
representa ambos whistle- 
blower den e caso, a bisa AP 
cu esun nobo ta traha cu De- 
partamento di Inteligencia y a 
papia cu comunidad di inteli- 
gencia su ‘watchdog’ interno. 

E whistleblower original, un 
oficial di CIA, a duna docu- 
mento cu keho formal pa In- 
spector General na augustus, 
cual a duna inicio na un in- 
vestigacion di impeachment. 
E documento ta acusa Trump 
di a yama Presidente di Ucra- 
nia, Volodymyr Zelenskiy pa 


pidie investiga rival politico, 
Joe Biden y su yiu Hunter. 

E di dos whistleblower cu 
conocemento directo por 
pone esfuerso di Trump y su 
aliado pa desacredita e keho 
original. Nan a bisa cu ta trata 
di un keho cu motivacion 
politico, y a bisa cu a entrega 
esaki di forma inapropia, y 
tambe a yam’e inconfiabel 
pasobra e ta basa riba infor- 
macion di uin di dos of di tres 
persona. 

Rep. Jim Himes, miembro 
di Comite di Inteligencia di 
Congreso, a bisa cu e di dos 
whistleblower ta indica un 
cambio mas grandi den go- 
bierno “Presidente su prob- 
lema real ta su comportacion, 


esaki a yega na un punto cu 
hende ta bisando ta basta”, 
Himes a bisa. 

Democratanan a concentra 
riba Departamento di Estado 
na e fase inicial di nan in- 
vestigacion di impeachment. 
Ademas cu Trump a purba di 
presiona Zelenskiy, e yamada 
na juli a pone pregunta si 
Trump a stop e 400.000.000 
dollar di ayudo militar Meri- 
cano, a menos cu cuminsa in- 
vestigacion di un compania di 
gas, Burisma, na Ucrania. 

Joe Biden, candidato presi- 
dencial democrata pa 2020, a 
bisa na esunnan cu ta facilita 
abuso di poder, pa sa cu e 
no ta bayendo ningun luga, 
‘bo no lo destrui ami of mi 
famia’. 


Union Europeo ta exigi realismo pa salba Brexit di Johnson 



LONDON (AP) - Re- 
ino Uni y UE ta mustra 
opuesto pa un potencial 
acuerdo di Brexit, cu go- 
bierno Hulandes pidiendo 
gobierno Britanico pa of- 
rece ‘mas realidad y clari- 
dad’, y Prome Minister 
Boris Johnson insistiendo 
cu e bloc mester ‘suavisa 
su postura’. 

Siman pasa, gobierno Bri- 
tanico a manda UE un ‘com- 
promiso rasonabel’ cu lo per- 
miti e pais bandona e bloc 
den bon ordo pa fmal di luna. 
Gobierno Britanico a bisa cu 
e pais lo bandona UE riba 31 
october cu of sin deal. 

Hopi na UE y Reino Uni ta 
mustra skeptico pa e afirma- 
cion aki, pasobra Parlamento 
Britanico a aproba un ley cu 


ta obliga gobierno pa pidi UE 
un atraso na Brexit si no yega 
na un acuerdo dia 19 di oc- 
tober. 

Johnson a bisa cu e lo obe- 
dece ley, pero no lo pidi pa 
atrasa e fecha. No ta cla con 
e dos declaracion lo wordo 
reconocilia. Johnson ta papi- 
ando cu lidernan Europeo, pa 
vence oposicion riba su pro- 
puesta. 

UE a responde friamente na 
Reino Uni su plan pa man- 
tene un frontera habri cu Ir- 
landa despues di Brexit. Ac- 
tualmente persona por biaha 
entre UE, Irlanda y Reino 
Uni libremente, y un fron- 
tera habri ta e base di econo- 
mia local y clave pa e proceso 
di paz cu Nort Irlanda. 


Reino Uni y UE a bay acuer- 
do cu no mester di chekeo of 
infrastructura den e frontera 
di ambos pais. Pero Reino 
Uni kier bandona e union di 
duana Europeo, pa asina haci 
acuerdonan nobo di comer- 
cio rond di mundo. 

Tin tiki tempo pa sigura un 
deal, cu cumbre di UE pa di- 
anan 17-18 di october. Presi- 
dente Frances, Emmanuel 
Macron a bisa cu UE lo di- 
cidi pa fin di siman si lo tin 
un divorcio amigabel y po- 
sibel. Oficial Britanico a bay 
acuerdo cu esey ta un siman 
di ‘make-or break’. 

Reino Uni kier tin un pa- 
labracion personalmente, 
pero ningun a wordo poni 
riba schedule. No ta cla si 
Johnson lo reuni personal- 


mente cu un lider prome cu 
e cumbre. 

Pero cantidad di miembro di 
parlamento ta determina pa 


preveni un Brexit sin acuer- 
do, cual economista ta bisa lo 
interumpi comercio cu UE y 
hinca e plan di economia Bri- 
tanico den recesion. 

Santa Rosa guiando proyecto ‘Ban Planta Hunto’ 


ORANJESTAD - Reci- 
entemente Women’s Club 
of Aruba a bin na e idea 
di un proyecto titula ‘Ban 
Planta Hunto’. 

Pa e proyecto Women’s Club 
of Aruba a pidi e cooperacion 
di Santa , pa asina mira kico 
ta e posibilidadnan pa duna 
un man den e proyecto aki. 

Den un reunion hunto 
Women’s Club of Aruba 
den persona di Bernadette 


Schouten, Francielle Lacle y 
presidente Milagros Posner 
y di parti Santa Rosa Ludwig 
Rasmijn a presenta e idea pa 
asina Santa Rosa mira kico ta 
e ayudo y experticio di parti 
Santa Rosa cu nan mester. 

Den e presentacion di e 
proyecto aki tin 4 scol ba- 
sico cu lo ta participando. E 
proyecto ta encera cu e scol- 
nan cu participa cada alumno 
mester bay planta cu partici- 
pacion di nan mayor, pero 





den e caso aki e mama. 

Pa bon marcha di e proyecto 
Santa Rosa mester guia e pro- 
ceso di plantamento. 

A extende un invitacion na 
esunnan di Women’s Club of 
Aruba pa ta presente na Santa 
Rosa pa asina hunto haci e 
proceso di planta e prome 
simianan. E simianan aki ta 
keda algun siman te ora cu 


nan nace. 

Despues e tarea lo bira di e 
muchanan pa bay transplanta 
e esakinan den pochinan mas 
grandi. E docentenan tambe 
lo mester bishita Santa Rosa 
den transcurso di simannan 
nos dilanti pa siña e proceso 
di transplanta. Despues e do- 
centenan mester haci e pro- 
ceso hunto cu e muchanan. 


Por aprecia riba e potretnan 
cu ta acompaña e articulo 
cu tabata presente diferente 
miembro di Women’s Club 
of Aruba (WCA) pa efectua e 
prome plantamento di simi- 
anan. 

Nos colega Ludwig Rasmijn 
tabata e persona encarga pa 
guia e proceso di planta e 
simianan. Tabata un mainta 
ameno na Santa Rosa. 

Boluntarionan a bini hunto pa haci Ser’i Noka limpi 


ORANJESTAD - Diasa- 
bra ultimo a tuma luga 
un limpieza grandi na 
e teatro y parke di Ser’i 
Noka. 

Tabata un mainta impresion- 
ante caminda e gran mayoria 
di esunnan presente tabata 
muchanan y hobennan cu a 
trece nan famia pa asina nan 
asisti durante e hazaña aki. 
Esunnan presente no sola- 
mente a pone man na obra 
y a haci un gran esfuerso pa 
laga e area aki limpi, pero nan 
tur a disfruta inmensamente 
haciendo esaki. 

Tur hende a siña mas tambe 
di e historia di e teatro di 
Ser’i Noka y dicon e area ta 
asina special pa hopi di nos 
localnan. 

Tabata un lastima si pa mira 
cuanto sushi nos propio ciu- 
dadanonan a laga atras den e 
parke unico aki cu ta un her- 
encia natural valioso cu mes- 
ter wordo proteha y traspasa 
pa nos futuro generacionnan. 
Un momento historico y 
inolvidabel tabata ora cu a 
planta un mata di Tuturutu 
(poinciana) pa simbolisa e 
comienso di un era nobo pa 
Ser’i Noka. 

Esaki ta e prome di e varia- 
cion grandi di mata local cu 
lo wordo planta den Ser’i 
Noka. 

Cu presencia y participacion 
di un di e visionario y pi- 
oneronan tras di e creacion 
y construccion di Ser’i Noka 
na aña 1963, Domi Tromp 
hunto cu su esposa Yvonne 
Tromp-Frans cu tambe ta- 
bata masha importante den 
realisacion y promocion di e 
anfiteatro, esunnan presente 
por a experencia un mo- 
mento hopi emocionante cu 
plantacion di e mata aki. 
Domi Tromp a expresa cu 
orguyo: “Porfm! Porfm Ser’i 
Noka ta bay haya bida bek! 
Danki pa boso trabao duro!” 
Yvonne Tromp cu un son- 
risa grandi riba su cara tabata 
conta di su tremendo recu- 
erdonan di Ser’i Noka. Spe- 
cialmente di e obra “Maria di 
Ser’i Noka”. 

Hunto cu tur presente y tam- 
be famia di sr. y sra. Tromp, a 
clausura un dia special y hopi 
memorabel. 

Fundacion Go Cultura y 
Parokia di Santa Cruz, enca- 
besa pa Pastoor Jairo Maduro 
ta gradici tur cu a yuda in- 
mensamente. 

Tur e balentenan presente, 
specialmente tur e muchan- 
an y e hobennan ehemplar, 




a demostra con nos por bini 
hunto pa logra un causa im- 
portante y duradero. 

Danki special na Fantas- 
tic Gardens pa a regala Ser’i 
Noka e mata unico aki. 
Aruba por ta sigur y or- 
guyoso di e meta pa cu Ser’i 
Noka: No solamente rescata, 
restaura y renoba e anfiteatro 
den aire liber, pero tambe 
proteha e flora y fauna den 
henter e area y hasta añadi 
mas vegetacion pa eleva esaki 
ainda mas. 

Fundacion Go Cultura y 


Parokia di Santa Cruz ta 
gradici tur boluntario y in- 
stancianan cu a haci e dia 
aki posibel, tambe a prensa y 
media local, danki inmenso 
pa a yuda comparti e noticia 
di e limpieza aki. 

Trabao no a caba ainda. Es- 
fuersonan ta sigui pa e causa 
historico aki. 

Pues nos ta gradici tambe tur 
esunnan cu a y lo haci nan 
donacion fmanciero pa asina 
hunto nos por rescata nos 
patrimonio nacional. 

Esaki tabata djis e comienso 




, a-TTifc .iiaMM— i 


di e rescate di locual cu tin, fiteatro sumamente bunita 
djey sigui pa restauracion y cu un y tur por tin acceso na 
renobacion. dje pa proyectonan positivo. 

Dentro di poco Aruba lo 
conoce y disfruta di un an- 

TeamMirna ta recauda Afl. 8.496,70 den 3 ora 



ORANJESTAD - Reci- 
entemente #TeamMirna a 
causa un furor recaudan- 
do un suma record di Awg 
8.496,70 den 3 ora pa Mary 
Joan Foundation. 

Señora Mirna Tromp (d.f.m.) 
tabata un persona cu semper 
tabata gusta yuda y tambe 
duna palabranan di estimulo 
na unda cu e bay. Sra. Mirna 
sigur tabata resalta tur camin- 
da cu su positivismo y amor 
pa bida. Asina tambe riba ini- 
ciativa di e yiunan di sra. Mir- 
na a wordo a crea e pagina di 
FaceBook ‘Pull A Mirna’. 
Mirando cu sra. Mirna sem- 
per a yuda, naturalmente 
pa sigui e idea aki e yiunan 
tambe kier sigui e paso di 
nan kerida mama. Mary Joan 
Foundation ta un fundacion 
cu tabata hopi yega na cu- 
rason di señora Mirna, kende 
a ricibi ayudo di e funda- 
cion aki tempo e mes tabata 
bataya cancer di pecho. Sra. 
Mirna tabata participa na tur 


actividadnan organisa pa e 
fundacion aki. E tabata mod- 
elo y hasta a ser eligi reina di 
e Mary Toan Foundation na 
2014. 

Mirando cu luna di october 
ta wordo considera e luna di 
conscientisacion contra can- 
cer di pecho, ta precisamente 
e luna tambe cu e fundacion 


ta colecta fondo na diferente 
punto rond Aruba durante 
tur fin di siman. Asina aki 
tambe e dos yiu muhenan 
Cindy y Ruthline a bin cu e 
iniciativa pa colecta e prome 
diasabra di october parti 
mainta pa tres ora. A presenta 
e idea aki na amistadnan y fa- 
miliarnan cu ta identifica nan 


mes como #TeamMirna y 
tur hende a bay di acuerdo pa 
ta parti di e mainta aki. Mas 
e dia tabata acercando, mas 
hende a sinti e gana tambe pa 
ta parti di e mainta aki. Asina 
aki a logra acumula suficiente 
boluntario pa para na 5 punto 
na diferente parti di Aruba. 
Na fmal di dia ora cu esun- 


nan encarga di fundacion a 
haci e conteo final, a yega na 
e suma di Afl. 8.496,70 Un 
suma cu nunca antes a wordo 
recauda den un lapso di tres 
ora. TeamMirna kier a gradici 
henter pueblo di Aruba pa 
aporta pa tira den e buzon 
ros na e cinco diferente pun- 
to nan pa asina por a yega e 
suma menciona. 

Palabra di gradicimento ta 
bay na cada un persona cu a 
duna tres ora di nan diasabra 
pa recauda pa esunnan cu ta 
pasando den e malesa di can- 
cer di pecho. Den nomber di 
e yiu nan kier a gradici un y 
tur. 

Tambe kier a informa cu dia 
26 october TeamMirna lo ta 
riba caya pa recauda fondo 
un bes mas pa Mary Joan 
Foundation. TeamMirna ta 
curasha tur hende pa yuda 
e fundacionnan cu ta yuda 
esunnan cu tin cu pasa door 
di e malesa aki. Haci bon di 
curason, bo tambe por Tull a 
Mirna’. 

Golovkin ta recupera su faha middleweight 



NEWYORK (AP) — Gen- 
nadiy Golovkin ta un 
campeon atrobe. E boxe- 
ado kende tabata parce in- 
vencibel a mustra bati na 
final di e pelea den week- 
end. 

Golovkin a logra recupera 
un di su titulonan di mid- 


dleweight, venciendo Sergiy 
Derevyanchenko den un de- 
cision unanime, pa bay cu e 
campeonato IBF na Madison 
Square Garden. 

Golovkin a knock out 
Derevyanchenko den prome 
ronda, habri su cuero cerca 
di su wowo den e di dos, y a 


logra wanta for di eynan den 
un pelea den cual el a absorbe 
un cantidad di e sorto di golpi 
cu e tabata parti. 

“Esaki tabata un pelea dificil”, 
Golovkin a bisa. “Mi mester 
un tiki mas. Ainda mi mes- 
ter bira mas fuerte den mi 
campo. Mas serio. Mi mester 


traha duro. Mi mester un tiki 
mas enfoke.” 

Pero e boxeado di 37 aña di 
edad a haci suficiente pa gana 
115-112 den dos card y 114- 
113 den e otro, bayendo cu e 
faha laga atras pa Canelo Al- 
varez, kende a duna Golovkin 
(40-1-1, 35 KO) su unico 


perdida. 

Derevyanchenko (13-2) a 
keda net un tiki leu di su di 
dos intento pa gana e titulo 
middleweight, perdiendo pa 
un decision split contra Dan- 
ny Jacobs aña pasa, tambe na 
Madison Square Garden. 


Redskins ta despedi Jay Gruden 



ASHBURN (AP) — Doño 
Dan Snyder y presidente 
Bruce Allen a yama coach 
Jay Gruden na e facilidad 
di e Washington Redskins 
prome cu solo sali ayera 
pa bis’e cu el a perde su 
trabou. 

“Tabata un combersacion 
breve”, Allen a bisa. 

Awo mester bin un comb- 
ersacion mas largo tocante e 
status di e frankisia cu a gana 
apenas dos wega di playoff 
den e dos decada di Sny- 
der como doño, y ningun 
bou Allen. Gruden ta fuera 
despues di un cuminsamento 
0-5 na su di seis temporada, 
y ta e mas recien den un lista 
largo di coach di Redskins di 


perde nan trabou pa fayonan 
organisacional. 

“Pa tuma un decision asina ta 
dificil, pero necesario”, Allen 
a bisa durante un conferencia 
diprensa. “Nos cuminsam- 
ento 0-5 no ta unicamente 
decepcionante. Nos tabatin 
expectativanan hopi dife- 
rente for di cuminsamento di 
e temporada. Nos debe nos 
fanaticonan, e organisacion, 
e hungadonan, e coachnan 
y nan famianan, pa haci tur 
locual nos por pa gana.” 

E Redskins no a gana mucho 
recientemente, bayendo 35- 
49-1 en general bou Gruden, 
cu un presentacion den 
playoff di temporada 2015. 
Un coach popular entre e 
hungadonan y un mente in- 


teligente pa ofensa, Gruden 
a haya dificil pa prepara su 
team: Washington a bay 1-5 
den apertura di temporada 
y a perde un win-and-get-in 
den siman 17 2016 contra 
New York Giants, kende no 
tabatin nada pa hunga. 

A pesar di nunca den pasado 
ta un coach principal den 
NFL, y a pesar di nunca gana 
mas di nuebe wega den un 
temporada, Gruden a logra 
keda rond mas cu cualkier 
otro persona cu a haya e posi- 
cion bou di e racha sin exito 
di Snyder como doño. 
Contestando pakico Snyder 
no tabata papiando cu e fa- 
naticonan, Allen a bisa “Pa- 
sobra ami ta.” 


Rusia lider den evento 
di team den mundial di 


gimnasia 



STUTTGART (AP) — 
Campeon Europeo, Niki- 
ta Nagorny a pone e ritmo 
den e rangonan general 
mientras Rusia a lidera 
e evento di team den e 
prome dia di cualificacion 
masculino na campeonato 
mundial di gimnasia na 
Stuttgard. 

Nagorny, parti di e team 
Ruso cu a logra gana meday- 
anan di silver Olimpico den 
e weganan di Rio 2016, a an- 
ota un total di 87.333 punto a 
traves di seis disciplina. 

Su compatriota, Dalaloyan 
Artur tabta na di dos luga cu 
86.531, mientras Lee Chih- 
kai a lidera un tremendo es- 


fuerso di Taiwan, cu ta sinta 
na number dos den ranking 
general. 

Rusia ta lider cu 259.928 
punto, dilanti di Taiwan 
(250.093) y Brazil (247.236). 
Rhys McClenaghan di Irlan- 
da lo tin speransa cu el a haci 
suficiente pa alcansa e fmal 
di pommel horse. Campeon 
Europeo, McClenaghan a 
anota 15.200, cual ta den top 
di rango individual, dilanti di 
Lee. 

E ocho gimnasta lider despu- 
es di completa e etapa di cu- 
alificacion lo pasa pa e final, 
unda un luga potencial por 
ser sigura pa e Olimpiada 
2020 na Tokyo. 

Gradi ta retira 3 aña despues di suspension pa abuso 


CREWE (AP) — Un di 
e managernan cu care- 
ra mas largo den futbol 
Ingles a anuncia su re- 
tiro, tres aña despues cu 
e Asociacion di Futbol a 
suspend’e mientras tabata 
conduci un investigacion 
tocante un scandal di abu- 
so sexual. 

Dario Gradi tabata manager 
di e club nort west Crewe Al- 
exandria den e liganan menor 
Ingles for di 1983-2007 
prome cu a tuma e posicion 
di director tecnico. 

Gradi, di 78 aña di edad, a 


keda suspendi como director 
na 2016 - preveniendo e di 
participa den cualkier activi- 
dad relaciona cu futbol - sin 
duna un motibo. 

Gradi, naci na Milan, a ricibi 
critica pa no a stop e scout 
principal di Chelsea e tem- 
po ey, e awo difunto Eddie 
Heath, di abusa muchanan 
tempo cu ambos tabata traha 
na e club na London na cum- 
insamento di añanan 1970. 
Ademas el a nenga di tin 
conocemento di e abuso sex- 
ual efectua pa Barry Bennel, 
un coach hubenil na Crewe 
den añanan 1980, kende a ser 


contrata pa Gradi. 

Bennell a ricibi un castigo 
di 30 aña di prizon na 2018 
despues di a keda condena di 
50 cargo di abuso sexual di 
mucha, cometi entre 1979 y 
1991 contra 12 futbolista ho- 
ben. 

Gradi no a ser acusa di nin- 
gun ofensa. 

Gradi a ricibi e premio MBE 
na 1998 pa su servicio na 
futbol y a ser honra pa Liga 
Ingles di Futbol na 2011 pa su 
‘sobresaliente contribucion 
na futbol di e liga’. 



Competiendo pa Hulanda 


Sifan Hassan ta haci historia cu otro medaya di oro 


DOHA (dutchnews.nl) - 
Sifan Hassan a converti 
den e prome muhe den 
historia di atletismo pa 
gana medaya di oro tanto 
den lOmil meter como 
1500m na campeonato 
mundial di atletismo na 
Qatar diasabra nochi. 
Hassan, kende a gana e ti- 
tulo di lOmil meter un si- 
man atras, a core e buelta 
final di 1500m pa gana e 
titulo den locual comen- 
tadonan a yama un carera 
‘extraordinario’. 

Su tempo, 3 minuut y 51.95 
seconde, tabata un record di 
campeonato, y e di seis tem- 
po den historia en general. 
Pero tabatin un nubia scur 
riba su victoria, despues di 



suspension di su coach, Al- 
berto Salazar pa ofensanan di 
doping anteriormente den e 


siman. Hassan a bisa report- 
eronan despues di e compe- 
tencia cu e tabata inocente di 


cualkier fout. 

“Ta un siman hopi dificil pa 


mi”, el a bisa. “Mi tabata asina 
rabia. Mi no por a papia cu 
niun hende. Mi a djis core. 
Mi kier a demostra cu trabou 
duro por vence tur cos.” 

Hassan, kende tabatin varios 
victoria na su nomber prome 
cu a uni Salazar na 2016, a 
bisa cu locual ta hacie asina 
rabia ta cu e ta limpi henter 
su bida. “Mi ta asina un bon 
atleta desde 2014. Awo hen- 
de ta cuminsa papia tur e 
‘bullshif aki”, el a bisa prome 
cu disculpa pa su lenguage. 

Hassan a yega Hulanda como 
refugiado na edad di 15 aña 
na 2008, y a cuminsa core 
competitivamente mientras e 
tabata train pa bira un enfer- 
mera. 


Team femenino ta desmenti declaracionnan di federacion di futbol 



MERCA (AP) - U.S. Soc- 
cer tabata gañando ora a 
bisa cu algun hungado di 
team nacional femenino 
ta gana mas cu nan con- 
traparte masculino, segun 
e hungadonan di team fe- 
menino a bisa den docu- 
mentonan entrega den 


corte ayera. 

E hungadonan ta bisa den e 
documentonan cu e pago di 
e hombernan lo ta hopi mas 
si nan tabatin e mesun exito 
riba e campo cu e muhenan. 
E documento tabata un con- 
testa na un mocion di US 


Soccer oponiendo e peticion 
di e hungadonan pa certifica 
un demanda exigiendo igual- 
dad di pago como un de- 
manda colectivo. E muhenan 
a pidi un corte luna pasa pa 
inclui tur hungado den team 
nacional, cual lo aumenta e 
clase na mas di 50 hungado. 


28 hungado, incluyendo stre- 
anan Alex Morgan y Megan 
Rapinoe, tabata parti di e de- 
manda original entega contra 
US Soccer na maart, acusan- 
do di discriminacion di gen- 
ero institucionalisa cu ta in- 
clui compensacion desigual 
entre e teamnan masculino 
y femenino. A pone dia 5 di 
mei como fecha pa un huicio 
na corte di districto na Los 
Angeles. 

E federacion ta insisti cu 
compensacion pa cada team 
ta resultado di acuerdonan 
colectivo separa, y cu e struc- 
tura di pago ta diferente como 
resultado. Hungadonan den 
e team masculino ta ricibi 
pagonan grandi pa aparien- 
cia y prestacion, mientras e 
contract pa e team femenino 
ta inclui provision pa cuido 
di salud y otro beneficionan, 
como tambe salario den e 
National Women’s Soccer 


League. 

US Soccer ademas a argu- 
menta siman pasa cu cu- 
atro hungadonan - Morgan, 
Rapinoe, Carli Lloyd y Becky 
Sauerbrunn - cada un ta 
ricibi mas pago cu e hungado 
miho paga den team nacional 
masculino den cuater aña den 
e periodo entre 2014 y 2019. 
E cuatro a ricibi mas hasta ora 
no inclui salario di NWSL. 
US Soccer a bisa cu pasobra 
e hungadonan aki a gana mas, 
nan no por representa un 
clase. 

E demanda di e muhenan 
ayera ta bisa cu e unico mo- 
tibo cu e cuater hungadonan 
aki a logra gana mas ta cu ‘nan 
a traha mas wega, tabatin exi- 
to hopi mas grandi y pues por 
a gana mas placa den salario 
y bonus hasta bou di e set di 
politica di compensacion in- 
disputablemente discrimina- 
torio di USSF’. 

Team Aruba na Caribbean Cycling Championship MTB 


ORANJESTAD 
(297sports) - Reciente- 
mente a tuma luga e com- 
petencia di Caribbean 
Cycling Championship 
MTB 2019 na Republica 
Dominicana. 

Aki ta unda cu e atletanan di 
Mountain Bike André Kock 
(pre junior), y Gert van Vliet 
(Master C) a conkista me- 
dayanan di Plata y Brons. 

Plata pa Ruson Gonzalez (U- 
23), Brons pa Elise Bossong 
(U-23) y di seis luga, Indy 
van Vliet (despues di un fayo 
mecanico). Esaki ta segun e 
fuente 297Sports. 

Ryan Schuiteman ta Strongest Man of Aruba 2019 


ORANJESTAD - Durante 
fin di siman a tuma luga e 
di cuater edicion di com- 
petencia di the Strongest 
Man of Aruba, esaki ta 
tuma luga na MooMba 
Beach. 

E competencia aki a cum- 
insa diabierna y a termina 
diadomingo. 

Aki ta unda cu Ryan Schuite- 
man a gana titulo maximo 
di Strongest Man of Aruba 
2019. 

Jerrel Geerman kende a sali 
na di dos luga y su ruman 
Jeremey Geerman kende a 
gana e competencia aki aña 
pasa a keda na di tres luga. 


Den categoria di hende muhe 
Jennifer Piter ta campeon 
mustrando su forsa impre- 
sionante cu e tin. 

Durante e tres dianan por a 
wak pura forsa di willpower, 
forsanan increibel, muscu- 
lonan tembloso , bulging 
biceps etc. Tambe tabata tin 
elementonan manera Bar- 
rel Throw, Truck Pull, Stone 
Run, Yoke Carry y Tire Flip 
pa 8 participante kende ta es- 
unnan cu a pasa e challange 
diasabra. 

Aki tin algun imagen di e 
evento di Strongest Man of 
Aruba 2019. 

Parlamentario Arthur Dowers (AVP): 

‘Husticia no tin su atencion mientras turista ta keda viola y atraca’ 



ORANJESTAD - Diaran- 
son durante dia a tuma 
luga e reunion riba mane- 
ho di desperdicio na Aru- 
ba. Cu asombra por a tuma 
nota presencia di minister 
di Husticia Andin Bikker 
sinta henter dia den sala 
di Parlamento manera cu 
no tin problema di sigu- 
ridad/ husticia den e pais 
aki, mas ainda pasobra cu 
e no tin ni arte ni parte di 
haci den e ley di Serlimar 
cu excepcion cu e tin cu 
firma mescos cu tur otro 
ora di pasa ley. En bes di 
bay atende cu su trabou. 

Parlamentario Dowers ta co- 
menta cu e ley cu ta tratando 
den Staten ta uno di 8 arti- 
culo cual ta algo basta chikito 
pero logicamente cu un em- 
bergadura hopi grandi y cu 
consecuencianan dramatico 
pa pais Aruba. Un ley cu ta 
forsa door di e minister Ot- 
mar “Scorpion” Oduber. 

Locual a capta atencion 
durante e reunion! 

Mientras cu tin problema 
grandi den tur departamento 
di e minister aki. Prizon por 
ehempel ta den un situacion 
deplorabel despues cu Bik- 
ker a neglisha esaki pa dos 


aña. Cuerpo Policial cu ma- 
sha hopi preocupacion/ in- 
certidumbre pa falta di lider- 
azgo, mientras e minister ta 
cera deal pa “fix” su hendenan 
rond di dje cu e famoso “We 
seal the Deal” pa placa por 
lora, pero lamentablemente 
no por mira niun caminda e 
contenido mes pa cu maneho 
di husticia. Sorprendente cu 
en bes di bay atende cu esaki, 
ta sinta henter dia den Parla- 
mento ta haci nada. 

Ta papia di un pais den crisis 
pero ta mira un prome min- 
ister y algun minister mas 
sinta den sala di Parlamento 
sin nada di haci. Biniendo di 
un siman for di New York 
ta yega sinta henter dia den 
Parlamento y segun Arthur 
Dowers lo ta pa pone presion 
riba e parlamentarionan di 
MEP Pa asina nan vota of ta 
saca nan afo. Por a presencia 
e prome minister ta instrui 
algun parlamentario tambe 
na kico pa bisa y purba na 
tene esunnan di e otro frac- 
cion den nan banda pa logra 
di pasa e ley e dia ey. 

Dowers ta di opinion cu e Ley 
ey ta uno di ladronicia, ca- 
minda un hende lo bay chica 
miyones di e pais pero cu es- 


aki tabata rekeri presencia di 
Minister di Husticia henter 
dia den e sala, esaki no tabata 
necesario. Tin cu recorda cu 
e mesun Otmar Oduber aki 
tabata bay tras di lomba, mira 
cualkier oportunidad cu e 
minimo grito den area turis- 
tico pa asina orkestra protes- 
ta/manifestacion pasobra den 
turismo cu ta su area nada 
mag di sosode. Alarmante pa 
mira awo con turista ta keda 
viola/atraca/horta y den nan 
bista esaki ta parce di ta algo 
normal, sin cu por scucha di 
ningun banda un hende ta 
sali y condena esaki. 


Un minister di husticia cu 
ta drumi y lepia! 

Ta remarcabel cu e minister 
aki ta manera ambtenaar, ta 
drenta 9or y ta sali 5or pasa 
bar dal su betro despues bay 
drumi, si acaso hende bin 
cerca di su cas e ta yama polis 
pa nan y pa su mañan e mesun 
rutina pero pa locual ta trata 
e promesanan/ pelea contra 
criminalidad cu el a priminti 
no ta pasando y mucho me- 
nos e promesa cu crimen lo 
para riba nos isla. Un prome- 
sa descabeya cu nunca lo por a 
keda cumpli pero “momento 
bo priminti bo tin cu cumpli, 



cual e no por haci. Pueblo no 
ta paga un minister pa drumi 
y lepia, e tin cu lanta y carga 
su responsabilidad y si e no 
por haci esey e tin cu baha.” 
Frase cu sigur ta bin den me- 
moria ya cu cada biaha cu e 
haya chens ta uza esaki contra 
Dowers. “Persona cu a bay 
na Mike Eman pidi retiro y 
cumpra bachi den prepara- 
cion pa e puesto y awe ta 
hopi tin mescos wardand’e 
baha pa caba, manera entre 
otro Rocco cu te hasta bachi 
a cuminsa preta di e peso cu a 
subi,” e parlamentario di AVP 
a comenta. 


Parlamentario Hendrik Tevreden (MEP): 

‘Instituto di Parlamento no por keda carga e mancha di Sevinger’ 


ORANJESTAD - Partido 
AVP ta den un decadencia 
y riba un speed bastante 
halto. Ta nan di cuater 
candidato den e ultimo 
temponan aki cu ta den e 
radar di Ministerio Publi- 
co, RST of casonan fraud- 
ulento. E dicho: ‘No bisa 


mi ken ta den, pero ken no 
ta den’ ta haya bida aki. Y 
tin un impresion cu ainda 
falta. 

Ex minister di permiso y 
tereno y actual parlamentario 
Benny Sevinger (AVP) ta e 
actor principal den e caso cu 


Ministerio Publico a duna e 
nomber di Avestruz’. Parla- 
mentario Sevinger a sali bisa 
cu e ta inocente, y ta yama e in- 
vestigacion aki como un per- 
secucion politico. Pero esaki 
ta igual na e parha avestruz cu 
su halanan ta mucho chikito 
pa yud’e bula, como su cur- 


pa ta hopi pisa. E pruebanan 
ariba Sevinger tin asina hopi 
peso cu e no tin hala pa yud’e 
bula bay di e cargonan aki. E 
ta wordo sospecha di falsifi- 
cacion di documento, estafa 
y labamento di placa. Fuera 
di esaki Sevinger tambe tin 
contra dje casonan di tereno 
durante e periodo cu e tabata 
Minister di Infrastructura pa 
Gabinete Mike Eman I y II. 

No ta persecucion politico 

Den e casonan asina aki, cu 
ya caba a mira hopi na Cura- 
çao, Sint Maarten y tambe na 
Aruba mes (IBIS) semper un 
comision imparcial di husti- 
cia ta wordo apunta pa valida 
tur informacion prome cu e 
investigacion mes cuminsa. 
Basa ariba nan trabou den 
forma independiente, e deci- 
sion ta wordo tuma cu si tin 
un base legal pa por cuminsa 
investiga. Esaki ta hustifica 
cu den casonan di e ember- 
gaduranan aki, no tin espacio 
pa persecucion politico. Mas 
ainda den caso Avestruz’ ta 
R.S.T. y otro funcionarionan 
Hulandes ta encarga cu e in- 


vestigacion, hunto cu Cuer- 
po Policial y Landsrecherche. 
Similar na caso IBIS unda cu 
Hulanda tambe tawata invo- 
lucra. Esaki atrobe ta mustra 
ariba e hecho cu e casonan 
aki ta cana diligentemente y 
no tin ningun involucracion 
politico den nan. 

Entrega asiento 

A yega ora pa parlamen- 
tarionan di AVP entrega nan 
asiento. Nos no kier pa ripiti, 
manera paisnan den Reino 
y hasta na Aruba mes, unda 
cu funcionarionan of parla- 
mentarionan lo bay prizon 
mientras ainda nan ta den 
funcion. Pueblo ta hayando e 
confiansa atrobe cu esunnan 
cu ta wordo scogi pa asumi 
e posicionnan aki, ta haci 
nan trabou cu tur seriedad y 
manteniendo tur principio. E 
mancha di pasado, nos ta tra- 
hando duro tur dia pa logra 
na kit’e. Y bandonando par- 
lamento pa e atende su caso 
penal, los di parlamento, ta e 
miho cos cu Sevinger lo por 
haci pa e instituto, Tevreden 
a remarca. 

Parlamentario Michael Lampe (AVP): 

‘Datapanik a forma parti di concierto na beneficio di Bahamas’ 



ORANJESTAD - Dia- 
domingo atardi a tuma 
luga e concierto “Revive, 
Restore, Rebuild the Ba- 


hamas” na Paseo Heren- 
cia pa asina yuda colecta 
donacion pa nos isla ru- 
man di Bahamas. Pa cu e 


ocasion aki parlamentario 
Michael Lampe ta conta 
cu maske Datapanik tin 
algun tempo di no ta ac- 


tivo pero pa un causa no- 
ble asina aki ta mas cu na 
su luga pa brinda sosten y 
pone nan mes disponibel 
pa forma parti di e conci- 
erto. 

Como comunidad tin cu yega 
hunto pa asina yuda na mo- 
mento cu mas mester di nos. 
Diferente artista, gruponan 
musical y tur cu di un of otro 
manera a forma parti di e 
concierto aki, a hacie sigur di 
curason pa asina logra dona- 
cion necesario pa yuda Baha- 
mas reconstrui nan Isla. 

Datapanik no a duda, a acepta 
di biaha, a uni na tur e otro- 
nan y mesora a cera e banda 
bek pa asina duna e miho di 
nan mes durante nan pre- 
sentacion na Paseo Herencia. 
Artistanan manera entre otro 
Ataniro cu a lanta e publico na 
inicio pa asina pone un bon 
vibe y for di eynan e otronan 


tambe a tene e concierto riba 
un ambiente di hermandad, 
solidaridad y positivismo pa 
yuda mas cu por esunnan di 
Bahamas cu ta pasando den 
un tempo hopi dificil y como 
isla di Aruba lo sa di brinda 
e yudansa pa asina nan lanta 
bek riba pia mas pronto po- 
sibel. 

Aplauso grandi a bay na tur 
cu a sostene e yamada y cu 
tabata t’ey presente pa brinda 
nan sosten como artistanan 
invita, boluntario y organ- 
isadonan. Di su banda par- 
lamentario Lampe ta suma- 
mente contento di a forma 
parti di e evento mirando su 
vinculo estrecho cu e tin ac- 
tualmente cu Universidad di 
Bahamas pa cu proyectonan 
musical/cultural. Deseando 
nan forsa, pa nan por recon- 
strui cu e aporte di nos isla 
tambe. 


Parlamentario Endy Croes (MEP): 

‘Hues na 2016: Benny ‘willens en weten aan de wortels 
van de rechtsstaat heeft geknaagd’ 


ORANJESTAD - Parla- 
mentario Endy Croes no 
por compronde con sos- 
tenedonan di AVP y can- 
didatonan di AVP kier 
cuestiona e investigacion 
como un persecucion po- 
litico. Manera colega Roc- 
co Tjon a splica amplia- 
mente den un programa 
na radio recientemente 
con e proceso aki ta hinca 
den otro y con e ta cana. 

Prome cu inicia cualkier in- 
vestigacion tin un comision 
di Husticia cu ta wordo in- 
stala pa valida tur informa- 
cion. Nan ta dicidi si den 
nan opinion tin base legal y 
si tin sospecho contra un of 
mas persona envolvi prome 
cu bay over na duna e luz 
“berde” pa inicia cu un in- 
vestigacion. Pa nan por inicia 
cu e investigacion nan mester 
un permiso di Hues Comisa- 
rio pa asina por tin accesibi- 
lidad na diferente metodo cu 
por wordo uza. Pues tur e 
evaluacionnan aki ta wordo 
haci pa organonan imparcial 
den Husticia unda nunca por 
tin influencia politico den 
esaki. E comision aki ta scoge 
cual departamentonan tur ta 
wordo encarga cu e inves- 
tigacion. Den caso di Benny 
Sevinger esta e caso Avestruz 
nos por a tuma nota cu Cu- 
erpo Policial, Landsrecher- 


che, R.S.T. y otro funcionari- 
onan Hulandes ta encarga cu 
e caso aki. Pues ningun pero 
ningun momento por trata 
na trece duda den nos aparato 
hudicial cual ta funciona na 
un manera completamente 
independiente. 

Bendemento di tereno di 
pueblo 

E investigacion AVESTRUZ 
relaciona cu amigonan di 
Mike Eman, Benny y AVP 
basicamente ta enfoca riba 
amigonan esta Friends & 
Family di AVP kendenan a 
ricibi optie riba terenonan 
comercial cu su famoso fir- 
ma y texto di Benny ‘Dezer- 
zijds akkoord, gaarne uw 
medewerking’ y despues ta 
bende shares di e NV unda 
automaticamente e optie co- 
mercial ta bay cu e shares di 
NV a cambio di pago di miyo- 
nes cu ta pasa riba cuentanan 
bancario entre otro na Pana- 
ma y of Miami. Di acuerdo 
cu informacion Benny tabata 
honra opties na tereno com- 
ercial riba NV cu no tabata ni 
lanta ainda. Un prueba sigur 
ta un caso di Deshaun NV 
di Leoncita Arends. Banda di 
esaki nos por a tuma nota cu 
Benny “Avestruz Sevinger no 
tabata respeta ni veredictonan 
di Hues y ta reforsa su expre- 
sion den Parlamento T don’t 
give a damn!’ 


Di tereno residencial pa 
comercial 

Parlamentario Endy Croes 
ta sigui splica di ta corda con 
Hues A. van de Leur den 
un sentencia di 21 di januari 
2016 a duna un orde maatre- 
gel contra Benny Sevinger 
prohibiendo Benny pa cam- 
bia destinacion di un tereno 
residencial pa un tereno co- 
mercial. Pues te hasta tere- 
no residencial Benny tabata 
firma y converti esakinan den 
tereno comercial pa asina e 
fiesta por a continua. Hues a 
bisa textualmente den su ve- 
redicto di 21 di januari 2016 
lo siguiente: “Dus aldus te 
handelen heeft het Land naar 
het oordeel van het Gerecht 
willens en weten de rechts- 
gang gefrustreerd en heeft 
het Land willens en wetens 
geknaagd aan de wortels van 
de rechtsstaat. Het Gerecht, 
beslissende op het verzoek 
tot het geven van een orde- 
maatregel verbiedt het Land 
om over te gaan tot wijzig- 
ing van de bestemming naar 
commerciele bestemming 
en of horeca bestemming te 
Saliña Cerca 23 H”. Esaki 
ta un di e ehempelnan unda 
ciudadanonan mester a bay 
corte pa para Benny Sevinger 
di fiesta cu tereno y patrimo- 
nionan di pueblo. Asina tin 
hopi mas. 


AVP no conoce integridad 

Parlamentario Endy Croes 
ta trece esaki dilanti pa re- 
corda pueblo y sostene- 
donan di AVP cu no ta algo di 
awor cu te hasta Hues a stop 
Bennypero muy probable- 
mente e placa tabata drenta 
na granel riba cuentanan den 
exterior tanto na Panama y na 
Brickel Miami y ken sa kisas 
na Colombia. Aparentemente 
e caso Avestruz aki ta trata di 
un caso 10 biaha mas grandi 
cu caso IBIS di Paul Croes, 
esta otro caso coruptivo di 
Ministernan di AVR Den 
caso IBIS Paul Croes di AVP 
a duna mas di 2000 onthef- 
fmg pa permiso a cambio di 
placa y comestibel na Chines 
cual tambe ta un caso suma- 
mente tristo. AVP no conoce 
integridad. AVP ta sinonimo 


di e propaganda na Canal 90 
di Leoncita esta ‘haci mi mi- 
yonario’. Duna tempo tempo 
y duna Ministerio Publico 
su espacio y momento cu e 
caso aki bin dilanti caminda 
e rekisitor di fiscal lo bay ta 
descifrando un mafia y e 
corupcion di mas grandi den 
historia di Aruba. Afpak Team 
lo mester wordo activa na su 
debido tempo tambe pa Land 
Aruba por recupera su perdi- 
danan miyonario. Hopi kisas 
awe ta spanta pero Benny a 
manda bisa tur su amigonan 
dos cos cu pa Benny ta im- 
portante: E1 que nada debe, 
nada teme y finalmente el a 
bisa hopi tof y sin gevoel den 
Parlamento di Aruba e cas di 
pueblo, I don’t give a damn! 
Ban mira awor kendenan tur 
ta keda tof te final. E bala a 
cuminsa lora! 

Parlamentario Edgard Vrolijk (MEP): 

“Lo percura pa stabilisa Serlimar financieramente, trece solucion pa 
Parkietenbos y solucion pa e problematica di sushi” 



ORANJESTAD - Diaran- 
son dia 2 di october a 
cuminsa cu tratamento di 
e cambionan pa loke ta e 
ley di Serlimar di 2005 den 
parlamento. E ley den su 
concepto cu a ser entrega 
na parlamento tin como 
meta pa percura pa Ser- 
limar ser stabilisa finan- 
cieramente pero tambe 
trece solucion pa e dump 
di Parkietenbos y percura 
pa por tin un solucion a 
largo plaso pa e problem- 
atica di sushi. 

Den e proceso aki nos a scu- 
cha hopi instancia cu a vo- 
cifera nan preocupacionnan 
pa e cambionan den e ley 
aki unda nos a scucha entre 
otro Kamer van Koophan- 
del, ATA, AHATA, Ecotech, 
habitantenan di vecindario di 
Dump. 

Crea balans den ley 

Nos como parlamentario y 
manera nos constitucion ta 
duna nos e autoridad di por 
trece cambionan den ley - 
despues di scucha tur perso- 
na, grupo y compania preo- 


cupa - a cuminsa e proceso di 
dialogo cu gobierno relaciona 
cu e preocupacion existente 
y alabes tambe nos a prepara 
algun amienda p’asina por 
trece balans necesario den e 
ley pa e por tin e draagvlak di 
pueblo cu ta para cu mester 
bin un solucion pa dump y 
tambe pa tin un maneho con- 
creto pa locual ta desperdicio 
na Aruba 

Cambionan den e ley 

Manera cu reunion a cum- 
insa Minister di Infrastruc- 
tura a trece e prome cambi- 
onan den un nota di cambio 
cu nos a bin ta dialoga a raiz 
di combersacionnan cu dife- 
rente grupo. E prome cambio 
ta e reparticion entre beheer y 
ophalen unda cu esaki lo bira 
10 florin pa beheer y 15 florin 
pa ophalen (prome esaki ta- 
bata 17,50 y 7,50). Otro cam- 
bio importante ta e cobransa 
dobel unda cu si bo ta biba y 
bo negoshi ta inscribi na bo 
mesun cas mester a paga pa 
cas y pa negoshi tambe. Esaki 
a ser cambia y ta cobra pa un 
servicio. Si bo negoshi ta in- 
activo tampoco lo no paga. Si 


bo tin mas negoshi inscribi 
bao di un solo dak tambe lo 
paga un solo biaha y no pa 
negoshi registra. Banda di 
esaki tambe lo bin cambio 
riba dos otro articulo unda cu 
sigur lo tin di evalua e ley aki 
y asina por tin un mihor bista 
riba uso di fondo pero efec- 


tividad tambe di e ley. 

Ainda tin varios cambio y 
discusion di articulonan 

Ainda nos no ta cla y lo sigui 
dia 15 di october y ainda nos 
ta bezig cu discusion riba 
algun punto. Pero esaki ta 
muestra cu nos di parlamento 


ta scucha comunidad y ta haci 
e cambionan necesario. No ta 
tur cos por ser cambia y sigur 
tur esunnan cu nos a reuni 
tambe sa esey. Spera cu oposi- 
cion por siña di nos pasobra 
na luga di bin solamente cu 
critica por bin dilanti y duna 
nan contribucion real. 


Parlamentario Endy Croes (MEP): Ley di Serlimar lo continua 15 di october proximo 

‘Unico meta ta cera dump y habri un sanitary landfill nobo’ 


ORANJESTAD - Parla- 
mentario Endy Croes ta 
splica mas tocante e ley 
conoci como e Ley di Ser- 
limar, esta e Ley di Servi- 
cio di Limpiesa di Aruba 
(AB 2005 no. 5). 

Manera ta conoci, den e 
primera tanda cual a tuma 
luga diaranson 2 di october 
ultimo, cu un sala carga cu 
publico, un total di 20 Par- 
lamentario a hiba nan dis- 


ertacion y Minister di Infra- 
strucura, Otmar Oduber a 
contesta pa casi 3 ora largo, 
aclarando masha hopi inki- 
etud di e diferente stake- 
holdersnan. Den e proceso 
durante e reunion Oduber a 
presenta Nota di Cambio pa 
cu e Ley y mescos Parlamen- 
to a presenta un amienda cu 
ta regarda atencion na dife- 
rente punto den e Ley di acu- 
erdo cu rondanan di consulta 
cu a wordo haci cu diferente 


stakholders manera AHATA. 
ATIA, KVK, habitantenan di 
Simeon Antonio pa nombra 
algun. 

Rapport di PAHO 

Croes a ta sigui splica cu a 
bay campaña cu promesa 
cu lo busca un solucion pa 
e problematica di Parki- 
etenbos. Den programa di 
gobernacion ta stipula cu 
lo soluciona e problematica 
di Parkietenbos. Rapport di 
PAHO (Panamerican Health 
Organisation) di maart 2018 
despues di a haci un evalu- 
acion profundo a conclui cu 
ta urgente pa stop tur activi- 
dad na Parkietenbos. Den e 
rapport a menciona un serie 
di “malesa“ cu e situacion aki 
ta produci pa e ser humano 
y no por sigui asina sin mas. 
Dump Parkietenbos ta ex- 
isti pa 70 aña y pa hopi aña 
ta en busca di un solucion. 
Despues cu a ricibi e rapport 
devastador di PAHO, cu mas 
intensidad a sigui traha pa por 
yega na un solucion. Solu- 
cion sinembargo no por bin 
adhoc sino ta bin den con- 
texto di diferente paso. 


Contracto cu Ecogas 

A cuminsa cu un solucion 
temporario pa tur e sushinan 
comercial y residencial. Aki 
gobierno a firma un contrac- 
to cu Ecogas unda tur com- 
pania incluso Serlimar ta hiba 
100% di e sushinan comercial 
y residencial pa Ecogas kende 
na su turno ta separa esakinan 
y fmalmente ta compacta es- 
akinan den bails di alrededor 
1.2 ton pa cada bail. E bale- 
snan aki ta wordo dera pa 
Serlimar na Seri Tijshi. Pues 
alrededor 70 mil ton pa aña 
na sushi residencial ya caba 
no ta bayendo Parkietenbos 
mas. Restante di sushi cu 
ta mas o menos 20% di su- 
shi total ainda ta bay dump. 
Intencion di e ahustacion y 
cambio den Ley di Serlimar 
aki ta pa yega na fondonan cu 
lo bay sostene e idea pa cera 
Parkietenbos y habri un Sani- 
tary Landfill nobo structura y 
controla. 

Aporte di pueblo, comer- 
cio y turista 

E ley ta data desde 2005 y na 
2015 AVP a reenforsa e co- 
bramento di Afl. 25 florin pa 
pueblo cual suma tampoco lo 


mishi cune den e cambionan 
actual cu ta riba mesa. Lo bus- 
ca e balans corecto pa - banda 
di e Afl. 25,- cu pueblo lo 
keda aporta - comercio y tur- 
ista tambe contribui cu nan 
fair share. Asina comercio cu 
nan companianan registra na 
KVK lo bay contribui cu Afl. 
300,- pa aña y turistanan lo 
bay contribui cu 1.5 dollar 
pa camber pa anochi. Den e 
3 aspectonan aki esta Pueblo, 
Comercio y Turista gobierno 
ta buscando e balance corecto 
pa por ehecuta e deseo tan 
anhela di Simeon Antonio y 
henter pueblo di Aruba esta 
cera e dump na Parkietenbos 
den combinacion cu habri un 
SanitaryLandfill nobo com- 
pletamente structura. Hunto 
cu aporte di Parlamento y 
stakeholdersnan y e boluntad 
di gobierno pa keda ahusta e 
ley pa un producto fmal sos- 
tenibel pa tur partner. 

Croes ta mira cu nos lo tin 
un producto fmal otro siman 
diamars cu lo wordo carga pa 
mayoria cual lo cumpli cu e 
meta final: E solucion pa Par- 
kietenbos! 

E1IBISTA POLITICO 


Arubahuis ta conseha futuro studiantenan di Aruba: 


Informa bo mes y tuma accion na tempo pa por logra haya vivienda ora di 

bin studia na Hulanda 


DEN HAAG - Tur aña 
Arubahuis ta informa 
riba e importancia pa fu- 
turo studiantenan cu kier 
bin studia na Hulanda pa 
tuma accion na tempo pa 
regla e asunto di vivienda. 
E studiante cu tin pensa 
di bay studia na Hulanda 
mester tene cuenta cu 
mester inscribi pa cam- 
ber sigur un of dos aña di 
antemano, dependiendo e 
ciudad. 

Arubahuis ta keda enfatisa 
riba e importancia di regla 
vivienda na tempo mirando 
e scarsedad grandi cu tin den 
diferente ciudad. Mas tem- 
pran bo orienta y inscribi, 
mas grandi bo chensnan ta 
pa haya un luga di biba ora 
cu bo bin studia na Hulanda. 
Arubahuis hunto cu e men- 
tornan tin e tarea pa duna e 
informacion y conseho nec- 
esario con por yega na vivien- 
da. Nos ta enfatisa cu e studi- 
ante mes ta keda responsabel 
pa haya y regla su vivienda na 
Hulanda. 

Kico ta e stapnan cu bo mes- 
ter tuma: 

l.Orienta riba e opcionnan 
di vivienda cu tin na e 
ciudad(nan) / scol(nan) unda 
bo lo kier bay studia 

2. Tuma bon nota di e proce- 
dura, reglanan y deadlines di 
cada opcion 

3. Tuma accion y inscribi na e 
instancianan cu ta ofrece vivi- 
enda pa studiante. Ta conse- 
habel pa inscribi na mas cu 
un instancia. 

4.Si bo no a scoge un ciudad 
ainda ta consehabel pa inscri- 
bi pa vivienda na mas cu un 
ciudad. 

5.Keda monitor bo inscrip- 
cion. E studiante ta respon- 
sabel pa keda controla su 
inscripcion y reacciona riba 
vivienda. 

Kico ta e opcionnan di vivi- 
enda pa studiante na Hulan- 
da? 

l.Acomodacion pa studiante 
via di “Woningcorporatie” 
Arubahuis ta conseha tur 
studiante for di Aruba pa 
semper inscribi na un “won- 
ingcorporatie” cu ta ofrece 
acomodacion pa studiante. 
Na cada ciudad tin un of mas 
woningcorporatie. Bo por in- 
scribi facilmente online via 
di e varios websites. Mayoria 
ta pidi un suma chikito pa e 
inscripcion. Via di un won- 




ingcorporatie bo por bin na 
remarke pa un camber of stu- 
dio cu ta pagabel y a base di 
un contract cu ta confiabel. 
Pa cualifica pa un vivienda bo 
mester acumula tempo di in- 
scripcion. Mas tempo bo tin 
inscribi, mas chens bo tin pa 
haya un vivienda. Awendia na 
mayoria ciudad bo mester ta 
un por medio di dos aña in- 
scribi na un woningcorpora- 
tie pa por bin na remarca pa 
vivienda. Tin algun woning- 
corporatie tin acomodacion 
y/of areglo special pa studi- 
antenan di prome aña unda 
cu ta aplica otro regla y dead- 
lines. Tambe tin corporaties 
cu ta aplica un areglo prefer- 
encial pa studiantenan inter- 
nacional. Informa bon riba e 
website di e woningcorpora- 
tie si tin un areglo special pa 
studiantenan di prome aña of 
si bo ta cualifica pa e areglo pa 
studiantenan internacional. 

2.Acomodacion pa studiante 
via di scol 

Tin varios HBO y Univer- 
siteit na Hulanda cu ta ofrece 
vivienda pa studiantenan cu 
ta bin di afo. E facilidad aki ta 
specialmente pa studiantenan 


internacional y den mayoria 
caso e ta pa un temporada 
defmi di 6 luna of 1 aña. E 
meta ta pa facilita e studiante 
nobo cu vivienda pa e prome 
periodo di estudio. Den caso 
cu un scol tin opcion di vivi- 
enda e informacion aki ta 
poni riba nan website bou di 
“housing”of “accomodation”. 
Mayoria scol cu ta ofrece e 
opcion aki ta ofrece camber 
of studio muebla. E ta hopi 
importante pa studiantenan 
cu ta considera e opcion aki 
pa tuma bon nota na tempo 
di e reglanan y deadlines. 
Mester check cu e scol si 
como studiante di Aruba bo 
ta cualifica pa haya vivienda 
via di scol. Pa studiantenan 
di Aruba y Antias esaki ta de- 
pende di e maneho di e scol. 

3.Acomodacion via di “make- 
laar” of “bemiddelingsbu- 
reau’s” 

Otro opcion cu studiante y 
mayornan sa considera ta un 
makelaar of bemiddelings- 
bureau cu por intermedia pa 
haya un vivienda den e sector 
comercial. Arubahuis ta ac- 
centua cu makelaars y bemid- 
delingsbureau’s ta opera riba 


e mercado comercial y door 
di esaki e gastonan ta mas 
halto compara cu e otro op- 
cionnan menciona. Apart di e 
prijsnan mas halto un exigen- 
cia adicional ta cu mayoria ta 
exigi mayornan of un persona 
cu un entrada na Hulanda pa 
para garantia pa e studiante. 
E experencia cu makelaars ta 
varia hopi den cada regio y 
e ta dificil pa recomenda of 
duna referencia mirando cu 
nan ta keda instancianan co- 
mercial. Arubahuis tin con- 
tacto y experencia cu algun 
organisacion den algun regio 
pero Arubahuis no por para 
responsabel pa e servicio y 
condicionnan. 

4. Acomodacion via “particu- 
liere aanbieder” 

Tin varios persona particu- 
lier cu ta ofrece acomodacion 
riba websites y social media 
of via di advertencianan den 
supermercado. Facebook ta 
conoci pa tin diferente pagi- 
na unda cu hende por ofrece 
vivienda na interesadonan. 
Aunke esaki ta un opcion 
real pa varios studiante e tin 
su risico door cu esaki no ta 
wordo regula of controla. 
Lastimamente tin varios hen- 
de den e mercado aki cu ta 
haci mal uzo di e situacion 
y ta estafa studiantenan for 
di exterior unda cu e studi- 
ante por perde hopi placa. Ta 
alerto, pidi conseho y contro- 
la tur cos prome cu firma of 
pasa placa. 

5. Acomodacion via di famia, 
conoci of amistad 

Tin varios studiante cu tin 
famia, conoci of amistadnan 
na Hulanda cu por ofrece 
vivienda sea temporal of pa 
tempo mas largo. E ta impor- 
tante pa haci bon palabracion 


riba e condicionnan y prefer- 
ibel pa tin tur cos riba papel 
pa evita problema den futuro. 
Un punto hopi importante 
ta pa verifica cu e familiar 
of conoci si ta duna permiso 
pa inscribi na e adres na Ge- 
meente. Sin e posibilidad di 
inscripcion na e adres bo no 
por establece bo mes oficial- 
mente na Hulanda. 

Expectativanan y importancia 
di vivienda 

Ora di busca vivienda ta im- 
portante pa bo balansa bo 
expectativanan y pa bo tin e 
“mind-set” corecto pa loke 
ta biba na Hulanda. Cuminsa 
simpel y chikito y zorg pa bo 
haal bo prome aña di estudio. 
E aña siguiente ya bo conoce 
Hulanda mas miho y bo por 
orienta pa algo otro teniendo 
cuenta cu bo budget. Mayoria 
studiante for di Aruba kier un 
studio cu tur facilidad pa nan 
mes pero mester realisa cu e 
tipo di studionan aki ta scars 
y mas caro compara cu un 
camber. Tene cuenta cu ora 
bo yega Hulanda bo mester 
por inscribi na un adres me- 
sora. Sin vivienda bo no por 
inscribi na Gemeente y bo no 
por haya bo BSN-nummer. 
Pa ley bo mester ta inscribi 
na yegada na Hulanda den 
e Basis Registratie Persoon- 
sgegevens (BRP) door cu 
bo a schrijf uit for di Aruba. 
Sin un adres na Hulanda y 
sin BSN-nummer tur resto 
di asunto cu bo tin cu regla 
prome cu aña escolar cumin- 
sa ta keda pega. Por ehempel 
habri cuenta di Banco, DUO, 
OV- studentenreiskaart, scol 
etc. 

Informacion di cada ciudad/ 
regio 

Den transcurso di e simannan 
nos dilanti Arubahuis hunto 
cu e mentornan lo publica 
informacion specifico di vivi- 
enda di cada regio na Hulan- 
da. E informacion lo wordo 
publica den medionan local y 
riba e Facebookpage “Onder- 
wijszaken Arubahuis”. Tam- 
be por haya tur e informa- 
cion bek riba e website di 
Departamento di Enseñansa 
di Aruba www.ea.aw riba e 
pagina special “Studia na Hu- 
landa”. Tin hopi asunto cu ta 
depende di bo preparacion pa 
bin Hulanda. E conseho ta 
pa no warda y cuminsa awo. 
Arubahuis ta desea tur futuro 
studiante hopi exito cu nan 
preparacion! 

Tema simposio ta ‘Conguering 
the challenges ofacute & chron- 
ic wounds’ 

Hospital pa di 5 bes 
cu ‘Island Wound Care 
Symposium’ 

ORANJESTAD - E aña aki ta tuma luga e di 
5 edicion di ‘Island Wound Care Symposium’ 
organisa pa dr. Horacio E. Oduber Hospital. 
Un biaha mas lo conta cu diferente orador, 
tanto internacional como local. 

E simposio ta tuma luga riba dianan 31 di october, 
1 y 2 di november proximo na Renaissance Con- 
vention Center. E lo ta pa tur esunnan cu kier sa 
mas di tratamento di herida simpel y complica, pues 
profesionalnan den cuido di pashent, asina dr. Yuri 
Casseres a duna di conoce. 

E simposio lo start riba 31 di october cu un asina 
yama “hands-on workshops” cu enfoke riba cuido 
di herida di pia diabetico y mucho mas. Riba 1 y 2 
di november ta habri e simposio lectornan local y 
internacional cu lo bay enfoca riba pia diabetico y 
cuido general di herida. 

Na Aruba e enfermedad diabetico ta un problema 
hopi grandi. E porcentahe di pashentnan diabetico 
ta mas halto cu e promedio mundial. Normalmente 
e porcentahe ta di 8%, pero aki e procentahe ta 15% 
di pashent diabetico. Un di cada cuater pashent dia- 
betico lo haya un herida na pia durante nan bida. 
Esey ta bin pa motibo cu no tin gevoel mas di e pia. 
Consecuentemente pashentnan ta cana cu sapato 
mucho preta of nan ta trapa riba un clabo sin cu nan 
ta sinti’e y ta haya un herida. 

Pues ta urgi tur profesionalnan den cuido pa nos 
perde e momento importante aki pa enrikece nan 
conocemento tocante cuido di herida. 

Pa mas informacion por subi www.arubahospital. 
com y klik riba e banner di e congreso. Eynan por 
inscribi di biaha si ta desea di atende e simposio. 
Door cu ta trece oradornan di afo, tin un costo pa 
participa y tur informacion por haya riba e website. 
Tambe e simposio ta acredita pa specialistanan, dok- 
ternan di cas, pero tambe p’e nursenan cu atende lo 
ricibi un acreditacion di cierto cantidad di punto. 

Bou di alanan di Dios mi ta sigurl 
Abo ku ta biba bou di amparo di 
Altisimo, ta hospedá den sombra di 
Dios Omnipotente, bisa Señor: 

Mi refugio, mi forti, mi Dios, den 
kende mita 
pone mi konfiansa 
Salmo 91:1-2 

Cu dolor na nos curason, pero 
conforme cu boluntad di Señor, nos 
ta anuncia fayecimento di: 



Jose Cecario Olivir 
*26-08-1960 - 3)3-10-2019 

Acto di entiero lo wordo anuncia 
despues 


jt sn. 

- WT-— 

□Bou di alanan di Dios mi ta sigur J 
Abo ku ta biba bou di amparo di Altisimo, ta 
hospedá den sombra di Dios Omnipotente, 
bisa Señor: 

JMi refugio, mi forti, mi Dios, den kende mi 
ta 

pone mi konfiansa J 
Salmo 91:1-2 


Cu dolor na nos curason, pero conforme cu 
boluntad di Señor, nos ta anuncia 
fayecimento di nos ser keri: 



Brunilda R. Paesch 
Mihor conoci como CNinaD 
*07-02-1930 - 3)7-10-2019 


Acto di entiero lo wordo anuncia 
despues 





JBou di alanan di Dios mi ta sigurJ 
Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

JMi refugio, mi forti, mi Dios, den kende mi ta 
pone mi konñansaJ 
Salmo 91:1-2 

Cu profundo tristeza na nos curason, pero conforme 
cu boluntad di Dios 
Nos ta anuncia fayecimento di: 



Frederick Alexander Pourier 

Mihor conoci como Erick 
*8 Februari 1958 - D1 Oktober 
2019 


Na Nomber di su: 

Yiunan: Lyrick y Jeandyenne Pourier-Tromp 

Lyréne Pourier y Bryan Courtar 
CompañeraiMariut Vivas 

Rumanan: Wilfrida y Wilfrido Gomes-Pourier 

Tiema y Nelson Libiee-Pourier 
□Edison y Irena Pourier-Fingal 
Luciana Maduro-Pourier 
Egidio y Nidia Pourier-Orman 
Lidia Pourier 
Lourdes Pourier 
Arnolda y Ambrioso v/d Biezen- 
Pourier 

Magaly y Gabriel Maduro-Pourier 
Hensley y Ruñna Pourier-Boekhoudt 
Veronica Ras 

Sobrino y Sobrinanan stima 

Wilfred, Marvin y Frank, Sedric y Julie, Tajana y 
Jefferson, Jairzinho y Sulaika, Elizair, Louella, Joanna 
y Ryan, Thais, Gianie y Jerney, Giorgio, Zulaika, 
Derrick y Gillian, Lativa y Diego, Francesca y Kelvin, 
Rensley, Suehen y Fernandito, Louisanne, Maikel, 
Melvin, Tuyo. 

Tanta y famianan na Aruba, Boneiro y Curaçao 

Mama di su yiunan: Lilian Gil 
Suegra: Juliana Gil-Tromp 

Cuña- y Swanan: Glenda Gil, Marieta y Elfrem 
Solognier-Gil, Lupita Gil y Albertico de Palm, Joslyn y 
Aisha Gil-Thiel, Gento Gil. 

Coleganan di Eljo Construction N.V, ex Coleganan di 
Peter divers, ALBO N.V., Thiel Co. NV., miembro nan 
di Deportivo Nacional, su bario stima Sabana Liber y 
tur otro amigo y amiganan cu ta mucho pa mencoina. 

Famia: Pourier, Tromp, Cicilia, Gomes, Libiee, Alberto, 
Fingal, Maduro, Orman, Penso, Quant, v/d Biezen, 
Boekhoudt, Ras, van Heuven, Vingal, Spellen, Bareño, 
Henriquez, Silvania, Figaroa, Gil, Solognier, de Palm, 
Thiel y demas famia na Aruba, Bonaire, Curaçao y 
Belgica 

Ta invita tur amigo, bisiña y conoci pa e actp di 
despedida cual lo tuma lugar diaranson 9 oktober, 
2019 di 9.00 am pa 11.00 am na Aurora funeral 
home. Brick lo wordo crema den ceno familiar. 

Condolencialo tuma lugar na Aurora Funeral Home 
, Diamars 8 oktober 2019 di 7.00 pa 9.00 di anochi 

Nos ta lamenta cu durante e tempo diñcil aki nos no 
por ricibi bishita di condolencia na cas. 

Nos ta pidi nos disculpa si den nos tristeza nos por a 
lubida un of otro famia of conoci. 

EBou di alanan di Dios mi ta sigurD 
Abo ku ta biba bou di amparo di 
Altisimo, ta hospedá den sombra di Dios 
Omnipotente, bisa Señor: 

IMi refugio, mi forti, mi Dios, den kende 
mi ta 

pone mi konñansaD 
Salmo 91:1-2 


Cu inmenso dolor na nos curason, pero 
conforme cu boluntad di Señor, nos ta 
anuncia fayecimento di: 



Juana Geerman 
Mihor conoci como ENiniD 
* 27 - 01-1928 - 3 ) 2 - 10-2019 

Na nornber di su: 

Subrinanan : Gloria y Jette Ras 

Cadia Paesch 


Sobra-Sobrina(o)nan: 

Sharelle Ras y juinan 
Randolf Ras y famia 
Rymer y Martha Ras 
Eldrick Noel 

Primonan: 

Angel y Tula Werleman y famia 
Sra.vuida Chida Croes y famia 

Cuña: Nina Paesch 

Demas famia: 

Geerman, Croes, Ras,Paesch, Wernet, 
Maduro, Werleman y demas famia. 

y na e personal di Cas di Cuido y Alegria 
pa nos Grandinan nos gradecimento. 

Ta invita tur amistades, bisiña i 
conocirnan pa asisti na acto di 
condolencia y entiero cu lo tuma lugar 
diamars 8 october 2019 for di 2Ei>r pa 
43>r na Aurora Funeral Home despues lo 
sali pa santana Catolico na Santa Cruz. 

Difunto iNiniD lo ta reposa na cas Santa 
Cruz 368 for di 12 or pa 1:30 di merdia. 

Disculpa nos si den tristesa nos por a 
lubida algun familiar 

Despues di entiero lamentabelmente no 
ta ricibi bishita di condolencia na cas. 


A n PATPFQ VanReftsselaerstraat2 
I I tyv rrtl HLJ TeL5B4-2299 - 7372299 
■ i,.. . Wwwlmliiirtd 

Since1997 


Señor ta mi wardador, 
min tin falta di nada; 

Den cunucu di yerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor na nos curason, nos ta anuncia 
fayecimento di: 



Omar David Lue 

* 27-11-2019 + 05-10-2019 

Acto di entiero ta tuma lugar Diahuebs 10 oktober 
2019 pa 4or di atardi na Ad Patres Funeral Home 
y despues saliendo pa Santana Catolico na San 
Nicolas. Nos defunto stima lo ta reposa for di 2or 
di atardi na Ad Patres 

Adres pa condolencia: Lopez Straat # 34 

Diaranson 09 oktober 2019 for di 7:00 pm 
pa 9:00 pm 


A Añ PATPfC VanRemselaerstraat2 
I j| nl/ rnilVLJ Td.584-2299-7372299 

S»nce1997 


Laga tur locual cu ta sperami ta bunita 

Laga tur locual cu mi ta encontra na caminda ta 

bunita 

Laga tur locual cu ta rondonami ta bunita 
Laga tur locual mi ta laga atras keda bunita 
Y laga esaki nan termina den tur buniteza. 




Cu inmenso dolor na nos curason, nos ta anuncia 
fayecimento di: 



Julio Cesar Maduro 

* 17-10-1995 + 06-10-2019 

Acto di entiero ta tuma lugar Diabierna 11 
oktober 2019 pa llor di mainta na Ad Patres 
Funeral Home y despues saliendo pa Santana 
Catolico na San Nicolas. Nos defunto stima lo ta 
reposa for di 9or di mainta na Ad Patres Funeral 
Home 

Adres pa condolencia: Ad Patres Funeral Home 
Diahuebs 10 oktober 2019 for di 7:00 pm 
pa 9:00 pm 


AD PATRES 

funeral home 

JnpdnkijMj^mite 


Van Re"sselaerst'5at 2 
Tel. 684-2299 - 7372299 
Familyowned andopera'ed 
SinceW 


The LORD is my shepherd; 

I shall not want. 

He makes me lie down in green pastures. 

He leads me beside still waters. 

He restores my soul Psalm 23 vers. 1 & 2 

With deep sorrow, we announce the passing away of: 



Agnes Claudia Philbert 
Sunrise: June 16,1945 
Sunset: October 3,2019 


Left to mourn are her: 

Mother: EClaurice Philbert 
Father: CClaude Bartholonew 
Sisters: Jane St.louis 

Shirley Philbert 
Roslyn Williams 
Marilyn Frederick 
Rose Bartholomew 
Brothers: Benjamin 
Solomon 
Raymond 
All Bartholomew 
Gregory Philbert 
Godwin Philbert 

Many nieces & nephews, all her cousins 
including Maureen John , Fitzgerald Charles 
, grand Nieces and grand Nephews in 
Trinidad, Grenada ,USA and Canada. Many 
friends whom are too numerous to mention. 

Family included Best Friends Ivan Williams, 
Edward Lindor and Family, Family 
Bartholomew, Marshall, Family Akins, 
Family Lendore, Family Alexander, Friday 
and Pope family Guadalupe 

All neighbours including dolores and family and 
Joan ; her friends at the 60+ group and her 
church members 

We apologize if during our grief we forgot to 
mention any name or family 

Opportunity for condolences: Ad Patres 
Funeral Home 

Wednesday 

October 9,2019 from 7:00 pm to 9:00 pm 

EatOQS 


Sorteo # 6903 


4316 


7448 


1730 

w 


Sorteo # 5947 


6424 


Sorteo # 652 


0297 



Sorteo # 4706 


3772 


Cancer 



Sorteo # 2549 


0488 


3245 


3373 



K 


Sorteo # 2705 


8431 


9513 


7090 



Sorteo # 2705 


4194 


Sorteo # 761 


5569 




Sorteo # 2705 


0180 


Aquario 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 07 Oct 2019 Anochi 


tOTTO. 


Sorteo # 2040 

0 

x Jackpot 

0 

x Match 4+ 

11 

x Match 4 

211 

x Afl. 12,00 




J oker 

Letter 


445.000,- 




Sorteo # 4907 

1 

x Jackpot 

6 

x Match 4 

157 

x Atl. 8,00 


02 - 06 - 12 - 13-14 


Proximo J ackpot 


50.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


H 


370.000,- 





Afl. 480.000,- 



DIARIO 


SUPER 

4 


4170 - 0947-1478 


7455 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 07 Oct 2019 Merdia 





o. 


Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


445.000,- 




Sorteo # 

0 

x Jackpot 

0 

x Match 4 

~~0 

X Atl. 8,00 


Proximo J ackpot 


72.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Bali 


H 


370.000,- 


/c5\ 


Afl. 480.000,- 




Bo pasado ta trece hopi recuerdonan pa bo. 
Pero no trece bo pasado den bo presente. 
Cada experiencia ta unico. Biba bo bida cu 
plenitud. Numbernan pa awe: 3, 13, 20 y 
38. 

Bo ta dunando paso concreto den amor. Si 
bo ta den busca di un luga diferente pa biba, 
bay otro ciudad, trabao of actividad nobo y 
lo bo ricibi indicacion di cambio. Number- 
nan pa awe: 8, 11, 29 y 36. 


Tauro 



Posiblemente lo bo conoce un persona 
cu na comienso lo cay na bo agrado, pero 
despues bo lo descubri algo cu lo por crea 
distancia entre boso. Actua cu cautela, 
pero corda niun hende ta perfecto. Num- 

Geminis bernan P a awe: 10 ’ 19? 29 y 37 * 


Tin hopi mudansa, bishita, cambionan im- 
portante den bo realidad sentimental. Tur 
cos ta posibel. Prepara bo mes pa lo ines- 
pera, pero tuma e cu optimismo. Number- 
nan pa awe: 12, 21, 37 y 41. 



Cancer 


Luna den bo signo ta aumenta bo pasion 
y sexualidad. Dos factor relevante den bo 
horoscop ta coincidiendo. Un di nan ta cu 
bo ta hopi excitabel, pero inkieto. Num- 
bernan pa awe: 3, 22, 43 y 47. 



Leo 



Uirgo 


Bo ta den e momento ideal pa reanuda un 
relacion cu tabata den peliger of cu a medio 
fria. Un bes cu bo resolve cierto dudanan 
cu bo tabata tin relaciona cu un persona 
special, lo bo mehora den bo bida amoroso, 
economico y social. Numbernan pa awe: 3, 

.a_19,28y_44_ 

Ta e momento di reanima un relacion mita 
drumi. Bo signo ekilibra y harmonioso ta 
ricibiendo un energia altamente positivo y 
esey ta contribui cu cosnan ta normalisa. 
Numbernan pa awe: 16, 28, 31 y 46. 

Libra_ 

Un situacion trañsitono deñ~bo~bida per- 
sonal, no mester ta defmitivo y tampoco 
mester causa bo dolor. Warda prome cu 
actua. Tur cos ta posibel pa awe. No ob- 
stante, na e momentonan aki cierto cosnan 
ta complica. Numbernan pa awe: 4, 14, 22 

Scorplo y 36 





rj 


Algun solucion lo bay tarda un tiki. Bo 
mester tene pasenshi ya cu loke bo ta desea 
di mira materialisa di biaha por tarda algun 
dia. Den cosnan sentimental, bo ta bon. 
Numbernan pa awe: 5, 14, 24 y 38. 

Sagitario 

Bo ta algo tristo. No laga bo mes wordo 
influencia door di circunstancianan. Si bo 
laga depresion podera di bo, lo bo no por 
saca dilanti proyectonan cu bo tin pensa di 
realisa. Numbernan pa awe: 16, 24, 35 y 44. 

Capricornio 

Un relacion afectivo of amoroso lo cumin- 
sa consolida su mes y bo lo logra supera tur 
bo obstaculonan. Esaki ta e momento per- 
r J$ fecto pa disfruta di bida completo. Num- 
bernan pa awe: 13, 19, 38 y 46. 




Aquario 



Cuida bo mes di personanan manipulado. 
Ta existi e posibilidad di un entrada adicio- 
nal, un placa cu ta yega na e miho momen- 
to, Piscis. Cuidao pa bo no gasta di mas. 
Numbernan pa awe: 1, 32, 47 y 53. 

EflSERVICIO 


B ?m>rc 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Dokber na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Sta. Cruz 
Tel. 585 6890 


San Nicolas 

Dr. Giel 
Imsan 

warda 

San Nicolas: 

Centro Medico 
Tel. 584 5794 


Seivicio di Taxi 


Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule October 2019 


WED 


02 



SUN 


06 



TUE 


08 



WED 


09 



THU 


10 



SUN 


13 



WED 


16 


MONARCH 

FREEWINDS 


FREEWINDS - DEPT. 


CELEBRITY EQUINOX 


MONARCH 

FREEDOM OFTHESEAS 
FREEWINDS 


CARNIVAL HORIZON 


VOLENDAM 
FREEWINDS - DEPT. 


MONARCH 
NIEUW AMSTERDAM 
CARNIVAL MAGIC 
FREEWINDS 


ARR 


DEPT 


BERTH 




06.30 


15.30 


C 

06.00 




E 






23.15 


E 




11.00 


23.59 


c 




06.30 


15.30 


B 

07.00 


20.00 


C 

06.00 




E 




07.00 


16.00 


C 




08.00 


23.00 


C 



23.15 


E 




06.30 


15.30 


B 

08.00 


17.00 


C 

10.00 


23.30 


1 

06.00 




E 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

117 

Web 

525-4600 

Elmar 

523-7147 


Centrale Bank van Aruba 

Daily Exchange Rates - 10/07/2019 

Centrale Hank van Akijiia 


i 

Currency 

i 

Buying from Public 

3 

Buying from Public 

Selling to Public 

ANG 

96.00 

100.00 

100.20 

ANG1* 

- 

- 

100.00 

USD 

1.77 

1,78 

1.80 

CAD 

1.31 

1.33 

1.35 

CHF 

178.89 

179.61 

180.41 

GBP 

2.13 

2.18 

2.24 

JPY 

165.19 

166.70 

168.37 

EUR 

193.80 

195.57 

197.53 

DKK 

25.20 

25.92 

26 72 

NOK 

18.47 

19.19 

19.99 

SEK 

16.93 

17.65 

18,45 

For amounts up to Afl. 100,000 

Centro di Reumatologia ta presenta tres anochi di informacion 


ORANJESTAD - Dia 12 di 
october ta Dia Mundial di 
Reuma y ta haci uzo di e 
dia aki pa cuminsa cu con- 
scientisa kico ta Reuma y 
con pa biba cu Reuma. 

Desde januari 2019 Centro di 
Reumatologia di Dr. Horacio 
E. Oduber Hospital a habri 
su portanan y pa prome bi- 
aha lo bay tene anochinan 
informativo pa pashent y in- 
teresadonan. Ta organisando 
tres anochi di informacion 
durante luna di october den 3 


diferente bario di Aruba. 

Ta invita tur pashent di Re- 
uma pa e tres anochinan di 
informacion, den cual lo bay 
ilustra kico Reuma ta y con 
pa bay om cu esaki. Ta lantan- 
do un organisacion di Reuma 
cu tambe kier conta kico nan 
por nifica pa e pashentnan y 
kico por spera di nan. Lo tin 
dos otro orador cu lo elab- 
ora riba un estilo di bida cu 
Reuma y ki consehonan por 
duna y tambe lo haya un pre- 
sentacion riba con pa move 


5P 



Jrcjribboan 

Cinffmfls 


m VIPAl Pdwo 

582-3693 


Palm Seach 
Plosa Mçll 

THE MAGIC OF THE MOVIES ^ ^ 

ON YOUft MOBILE DEVlCE * Ap P 5,ore i ^ 


cu Reuma. Esey tambe hopi 
biaha ta un problema. Bo tin 
dolor y keho y riba dje bo tin 
cu move pa bo sinti bo mes 
miho. Riba esaki tambe lo 
bay tin informacion. 

E pashentnan cu yega Cen- 
tro di Reumatologia ta bin cu 
verwijsbrief di nan dokter di 
cas. Pashentnan cu ta bin na 
Centro di Reumatologia cer- 
ca dr. Rashidi Rellum, por tin 
reumatoide artritis, artrosis, 
jicht y hopi otro tipo di pash- 
ent cu tin un ke otro tipo di 
reuma. 


Dia 12 di october e anochi 
di informacion lo ta na MFA 
Paradera, dia 19 di october e 
anochi di informacion lo ta 
na MFA Noord y dia 26 di 
october e lo ta na MFA Sa- 
vaneta. Tur e anochinan di 
informacion lo cuminsa pa 
6:00pm y ta termina 9:15pm. 
Entrada pa e anochinan di in- 
formacion ta completamente 
gratis. 

Si ta posibel por registra via 
p.reuma@arubahospital.com 
of por yama libremente 527- 
4216, pa asina tin un bista cu- 
anto hende lo bay bin riba e 
anochinan di informacion. 



Zumbathon Fundraising 
Club Kibrahacha 60+ 


ORANJESTAD - Durante 
e siman di 14 pa 18 di octo- 
ber 2019 Club Kibrahacha 
60+ ta organisa un Siman 
di Salud. Cu esaki nos kier 
a habri e siman di salud cu 
un Zumbathon Fundrais- 
ing, cu lo tuma luga diasa- 
bra dia 12 di october pa 
5or te cu 7or di atardi. 

E Zumbathon ta pa tur edad! 


Muchanan bou di 8 aña di 
edad ta participa gratis. 

E fundraising aki ta wordo 
organisa pa asina nos por 
sigui brinda nos miembro- 
nan cu tayer y charlanan edu- 
cativo den aña 2020. 

Si bo persona ta interesa pa 
participa den e Zumbathon 
of ta desea di haya sa mas 


tocante nos Siman di Salud, 
por libremente yama nos na 
582-8159 of manda un what- 
sapp riba 566-1799. Tambe 
por haya nos riba Facebook 
na nomber di Club Kibraha- 
cha 60+ y por manda nos un 
mensahe priva. 

Nos orario di oficina ta di di- 
aluna pa diabierna entre 8or 
di mainta pa 5or di atardi. 



Pronostico di Tempo 


Tempo: 

Parcialmente te temporal- 
mente hopi nubia cu chens 
pa localmente un awasero. 

Temperatura maximo 33 
grado Celsius 

Temperatura minimo 27 
grado Celsius 

Bahada di solo: 6:26pm 
Subida di solo: 6:29am 

Biento: 

For di direccion general- 
mente oost y modera te 
basta fuerte; 

Forsa 3 te 5 (12 te 39 km/ 
ora, 7 te 21 nudo) 


Den dia rafaganan te po- 
siblemente fuerte; 

Forsa 6 (40 te 50 km/ora, 22 
te 27 nudo) 

Situacion general di 
tempo: 

Den proximo 24 ora, hu- 
medad disponibel lo pone 
cu por desaroya un awasero 
breve riba cierto partinan di 
e isla. Un ola tropical actu- 
almente den parti oost di 
Caribe, lo pasa den region 
local 

bayendo west den curso di 
awe pa diaranson. Esaki lo 
aumenta e posibilidadnan 
di awasero den region local 



e ora ey, cu tambe un posi- 
bilidad chikito di lamper cu 
strena. 


Condicion di lama: 

Olanan di lama lo ta for di 
direccion oost cu haltura di 
3 te localmente 6 pia. Na 
ocupantenan di boto chiki- 
to ta pidi pa bay cu cautela 
riba lama habri. 

California a prohibi ‘deepfakes’ politico durante temporada di eleccion 



MERCA (TheVerge) - Si- 
man pasa, Gov. Gavin 
Newsom a firma e ley AB 
730, cual ta haci un crimen 
pa distribui audio of video 
cu ta duna un impresion 
falso of dañino di palabra 
of actonan di un politico. 
E ley ta aplica na cualkier 
candidato dentro di 60 dia 
di un eleccion, pero ta in- 
clui algun excepcion. 

E excepcion ta pa medionan 
noticiero, y tambe videonan 
traha pa satira of parodia. 
Video of audio potencial- 
mente deceptivo tambe lo ta 
permiti si e ta inclui un nota 
declarando cu e ta falso. 
Mientras e palabra ‘deepfake’ 
no ta aparece den e legisla- 
cion, e ley claramente tin 
como obhetivo video y audio 


altera. Legisladonan a expresa 
preocupacion recientemente 
cu deepfake videonan dis- 


torciona, manera un video di 
Nancy Pelosi cual a aparece 
den berano, lo por ser uza pa 


influencia eleccionnan den 
futuro. 

Na mes momento, Newsom 


tambe a firma un ley cu lo 
prohibi deepfake pornograf- 
ico traha sin permiso. Mien- 
tras deepfake politico a hala 
atencion, sikiera un estudio 
recien a haya cu mayoria di 
deepfake ta pornografico. 

E ley di eleccion tambe a lanta 
preocupacion tocante liber- 
tad di expresion, y gruponan 
como e American Liberties 
Union of California a cues- 
tiona e balor di e legislacion. 
“A pesar di e bon intencion 
di e autor, e ley aki no lo re- 
solve e problema di videonan 
politico deceptivo’, e grupo 
a bisa den un declaracion, 
“unicamente lo resulta den 
confusion entre e votadonan, 
litigacion malicioso, y repre- 
sion di liber expresion.” 


Descubrimento di 20 luna nobo na Saturno 



CAPE CANAVERAL. 
(AP) — Sistema Solar tin 
un campeon nobo den de- 
partamento di luna. Binti 
luna nobo a ser haya rond 
di Saturno, dunando e pla- 
neta cu ring un total di 82, 
cientificonan a bisa ayera. 
Esey ta vence Jupiter y su 
79 luna. 

“Tabata dibertido pa haya sa 
cu Saturno ta e berdadero rey 
di luna”, segun astronomo, 
Scott Sheppard di Carnegie 
Institution for Science. 

Un consuelo pa e hende- 
nan di Jupiter, e planeta mas 
grandi di nos planeta - Jupi- 
ter - ainda tin e luna di mas 
grandi. Ganymede di Jupiter 
ta casi mita tamaño di Tera. 


En contraste, e 20 luna di 
Saturno ta minusculo, cada 
un apenas 5km den diametro. 
Sheppard y su team a uza un 
telescop na Hawaii pa mira e 
20 luna nobo di Saturno du- 
rante berano. Como 100 luna 
mas chikito lo por ta orbitan- 
do Saturno, ainda wardando 
pa ser descubri, el a bisa. 


Astronomonan mas tanto a 
caba e inventario di lunanan 
chikito di 5km diametro rond 
Saturno y l.ókm rond Jupi- 
ter, segun Sheppard. Telescop 
mas grandi den futuro lo ta 
necesario pa mira algo mas 
chikito. 

Ta mas dificil pa mira mini- 
luna rond Saturno cu rond 


Jupiter, Sheppard a bisa, 
mirando con hopi mas leu 
Saturno ta. “Pues mirando cu 
Saturno tin mas luna maske 
ta mas dificil pa haya nan, 
ta demostra con hopi luna 
Saturno a colecta a traves di 
tempo”, el a bisa. E mini- 
lunanan aki por a yega di lu- 
nanan grandi cu a kibra net 
despues cu Saturno a forma. 
Diesshete di e lunanan nobo 
di Saturno ta orbita e pla- 
neta den direccion opuesto, 
of retrogrado. E otro tres ta 
circula e mesun direccion cu 
Saturno ta draai. Nan ta asina 
leu di Saturno cu ta dura dos 
pa tres aña pa completa un 
orbita. 

“E lunanan aki ta e restonan 
di e obhetonan cu a yuda for- 


ma e planetanan, pues door 
di studia nan, nos ta siñando 
mas tocante kico a forma e 
planetanan”, Sheppard a bisa. 
Apenas aña pasa, Sheppard a 
haya 12 luna nobo rond Ju- 
piter. E Carnegie Institution 
tabatin un concurso di duna 
nomber pa nan; awo tin otro 
concurso planea pa e lunanan 
nobo di Saturno. 

Ainda mester determina si 
algun planeta mas leu di nos 
sistema solar tin mas lunanan 
ainda. Te awo, Saturno tin e 
mayor cantidad di luna con- 
oci. 

E anuncio ayera a bin for di 
Minor Planet Center di e 
International Astronomical 
Union. 


Merca ta negocia comparti evidencia electronico internacionalmente 



MERCA (cnet.com) - Go- 
bierno Mericano formal- 
mente ta negociando un 
acuerdo pa comparti evi- 
dencia electronico cu Aus- 
tralia. Si nan yega na un 
acuerdo, e dos pais lo haya 
acceso na informacion 
warda den e proveedor- 
nan di servicio online di e 
otro, segun fiscal general 
Mericano, William Bar, 
y minister pa Asuntonan 
Interno Australiano, Peter 
Dutton a anuncia ayera. 

E anuncio ta yega despues 
cu siman pasa Merca a firma 
un pacto similar cu Reino 
Uni, cual ta permiti oficial- 
nan di cumplimento di ley 
den ambos pais pa exigi com- 
panianan tecnologico duna 


evidencia electronico pa uza 
den investigacion criminal. E 
acuerdo ‘considerablemente’ 
ta agilisa un proceso cu lo por 
dura te hasta dos aña, segun 
Merca y Reino Uni. 

E ta parti di e US Clarifying 
Lawful Overseas Use of Data 


(CLOUD) Act, cual a pasa 
aña pasa, y Barr a bisa cu lo 
‘mehora e habilidad di cada 
pais pa combati crimen door 
di permiti acceso mas lihe 
na data necesita pa investiga- 
cionnan avansando rapidam- 
ente’. 


“E CLOUD Act a ser crea pa 
permiti nos partnernan stra- 
nhero cercano kende tin pro- 
teccion robusto pa privacidad 
y libertad civil, manera Aus- 
tralia, drenta den acuerdonan 
ehecutivo cu Merca”, Barr a 
bisa ayera. 


E tin como meta ofensanan 
serio manera terorismo, se- 
gun Barr. “Ora polis ta inves- 
tigando un intento terorista 
of un crimen serio manera 
abuso di mucha, nan mester 
por bay dilanti sin retraso, 
pero conforme cu ley - y e 
CLOUD Act ta logra exacta- 
mente e balans ey”, Dutton a 
bisa. 

E CLOUD Act ta permiti ofi- 
cialnan haya acceso rapido na 
email, documentonan y otro 
comunicacion warda riba in- 
ternet durante investigacion 
criminal. Ademas ta permiti 
Merca traha acuerdo cu otro 
paisnan pa manda nan e data 
aki for di server Mericano 
fuera di e pais riba un base di 
cada caso. 

Den 2018 gasto di absentismo publico a yega na 62,8 miyon florin 

Absentismo di trahado publico tambe ta subi gasto di personal 


ORANJESTAD - Gabinete 
Wever-Croes ta trahando pa 
por baha gastonan di per- 
sonal. Pa e trabou por ta 
efectivo ta necesario pa tin 
un bista cla riba cual ta e fac- 
tornan cu ta contribui na e 
gastonan di personal. Banda 
di overtime un factor cu ta 
hisando gasto di personal di 
Gobierno ta absentismo bou 
di e trahado publico. 

Segun un comunicado di gobi- 
erno, den cuadro di esaki Min- 
ister Ruiz-Maduro a haya un 
presentacion di e director di 
Banco di Seguro Social, Edwin 
Jacobs, hunto cu Dr. Genser 
pa asina por haya un bista di e 
absentismo den sector publico 
y cuanto esaki ta contribui na e 
gastonan relaciona cu personal 
di Gobierno. 

Den e presentacion, SVB a haci 
comparacion di varios indicador 
di absentismo den sector pu- 
blico y sector priva y a analisa e 
porcentahe di absentismo di al- 
gun departamento grandi di Go- 
bierno. Tambe a analisa cuanto e 
absentismo laboral ta costando 
sector publico y sector priva. 

En comparacion den aña 2018, e 
empleado publico su absentismo 
(AÓ) a wordo notifica 5 biaha 
compara cu 1.3 biaha di e em- 
pleado priva. E AO di e emplea- 
do publico a dura 9 dia compara 
cu 5 dia den sector priva. Den 
sector publico, e absentismo ta- 
bata na 8.6% compara cu 2.9% 
den sector priva. 

Pa aña 2018, Gobierno a gasta 
62,8 miyon na gasto di ab- 
sentismo bou di e trahado pu- 
blico compara cu e 32,8 miyon 
cu sector priva a gasta na su per- 
sonal. Mester remarca cu nos ta 
papia aki di un gasto promedio 
di 7,233 florin pa empleado pu- 
blico, compara cu 1,470 florin 
di e empleado priva. E gastonan 
aki a wordo calcula a base di un 
poblacion promedio di 4,534 
empleado publico (sin personal 
di educacion) versus 42,735 em- 
pleado priva registra na SVB. 

Den e presentacion, tambe 
ehecutivonan di SVB a presenta 
posibel solucion pa baha e ab- 
sentismo den sector publico. 
Dentro di poco, SVB lo brinda 
e presentacion aki na Conseho 
di Minister. Despues lo sigui re- 
unionnan cu mas Departamen- 
to den diferente Ministerio pa 
asina hunto logra atende y yega 
na solucion factibel pa baha e 
gastonan di personal relaciona 
na absentismo di personal di 
Gobierno di Aruba, segun e co- 
municado ta fmalisa. 

Prome Minister Evelyn Wever-Croes: 

Aruba preparando pa evaluacion di 
Caribbean Financial Action Task Force (CFATF) 



ORANJESTAD - Siman 
pasa, Prome Minister Ev- 
elyn Wever-Croes a habri 
e Caribbean Financial Ac- 
tion Task Force (CFATF) 
Pre-Assessment Train- 
ing di dos dia, organisa pa 
Gobierno di Aruba. Esaki 
en conexion cu e prepara- 
cionnan pa evaluacion di 
CFATF otro aña. 

CFATF ta un organisacion 
intergubernamental di esta- 
donan den Caribe, Central 
America y Sur America cu a 
acorda pa implementa medi- 
danan pa combati labamento 
di placa y fmanciamento di 
terorismo. E obhetivo prin- 
cipal di CFAFT ta pa logra 
implementa y cumpli efec- 
tivamente cu e normanan di 
FAFT pa preveni y controla 
labamento di placa y contra- 
resta e fmanciamento di ter- 
orismo y proliferacion di ar- 
manan di destruccion masivo. 

Aruba ta poni riba lista pa 
wordo evalua otro aña entre 
28 di september y 9 di oc- 
tober. Un bon preparacion 
prome cu e evaluacion aki ta 
di gran importancia pa Aruba. 


Segun un comunicado di go- 
bierno, tur agencia guberna- 
mental y semi gubernamen- 
tal cu ta traha riba e tereno 
di lucha contra labamento di 
placa, lucha contra terorismo 
y fmanciamento y lucha con- 
tra delincuencia en general, ta 
wordo curasha pa ta prepara 
pa e evaluacion binidero. 

“Mi ta sigur cu e prepara- 
cionnan aki prome cu e evalu- 
acion di otro aña lo brinda mas 
conscientisacion y conoce- 
mento necesario riba e tereno 
aki. Coordinacion y coopera- 
cion ta elementonan clave den 
e esfuersonan pa mantene e 
integridad di e sistema fman- 
ciero di Aruba. E lucha con- 
tra corupcion y promocion di 
integridad den Gobierno, den 
sector publico y den e sec- 
tor priva, ta metanan clave di 
Gabinete Wever-Croes. Go- 
bierno di Aruba ta compro- 
meti, den interes general di 
Aruba, pa traha hunto den e 
esfuersonan contra labamento 
di placa y e fmanciamento di 
terorismo den un forma mas 
efectivo posibel. Hunto nos 
por logra mas”, Wever-Croes 
a duna di conoce. 


Minister Otmar Oduber a anuncia maneho pa ranchonan costero 

Te final di november doño di rancho mester registr’e na DIP 


ORANJESTAD - Minister 
di Infrastructura, Otmar 
Oduber hunto cu direc- 
tor di DIP, Haime Croes 
a anuncia un maneho 
nobo pa loke ta trata e 
ranchonan of casitanan 
crioyo lanta den e parti 
costero y den e rifnan di 
nos isla. 

Segun e mandatario, no ta 
cuestion cu gobierno ta basha 
abou e ranchonan aki, mane- 
ra a yega si sosode den pasa- 
do. Sino cu nan kier hiba un 
miho maneho ‘transparente’ 
y control den cuadro tambe 
di e ROP nobo. For di ayera 
cu e maneho a keda anuncia 
gobierno lo bin cu un paro 
total riba e tipo di rancho aki, 
cu mester ta uno recreacional 
y no comercial. 

Esaki ta e di shete maneho cu 
e mandatario ta anuncia den 
e ministerionan cu ta cay bou 
su responsabilidad. E meta 
principal tras di e maneho aki 
ta pa para e desaroyo crecien- 
te di e ranchonan. Pero tambe 
pa trece control y vigilancia, 


y responsabilisa un hende pa 
loke ta trata e uzo di e ran- 
chonan aki. 

Ta asina cu e persona respon- 
sabel di e rancho mester bay 
DIP pa registr’e. Pero tambe 
bo mester cumpli cu cierto 
reglanan cu a keda introduci. 
Ta asina cu e responsabel di 
e rancho lo haya dos luna te 
fmal di november pa registr’e 
y pa bin firma pa e precario. 
Intencion tras di esaki -segun 
Oduber- ta pa mustra cu tin 
un control y regulacion. Ya 
cu na e momentonan aki nan 
no sa di kendenan nan ta of 
kende ta esun cu ta para re- 
sponsabel pa nan. 

E regulacion tin cu haci pa 
evita cu e tipo di rancho aki 
por sigui crece. Ya caba nan a 
yega di saca potret via satelite, 
pa tin un bista di e ranchonan 
existente te dia cu e medida 
aki a keda anuncia. E ta un 
forma di controla si a bin 
mas rancho acerca, pues tin 
un moratorio. Pa esun exis- 
tente tambe nan tin potret pa 
evita cu si nan kier bay am- 


plia e rancho, esaki no ta per- 
miti den e maneho nobo cu 
e mandatario a anuncia ayera. 

Igualmente tin biaha cu ile- 
galidad ta tuma luga den 


e ranchonan aki situa na e 
costanan. Pero tambe acto 
inmoral y niun hende ta para 
responsabel. P’esey gobierno 
a dicidi pa cuminsa un pro- 
ceso unda e doño di e ran- 


cho mester registr’e y keda 
responsabel p’e. Nan lo haya 
un permiso cu lo pone nan 
responsabel na momento cu 
algo robes ta sosode den nan 
rancho, el a bisa. 




















